qundao/data-zh-poetry huggingface dataset:
紹興以後祀五方帝六十首·黄帝酌獻用《祐安》。
作者：郊廟朝會歌辭
朝代：宋

黍以爲翁，鬰以爲婦。
以侑元功，以酌大斗。
伊誰歆之，皇皇帝后。
伊誰嘏之，天子萬壽。
紹興以後祀五方帝六十首·黑帝奠玉幣用《嘉安》。
作者：郊廟朝會歌辭
朝代：宋

晨曦未升，天宇肅穆。
祗若元祀，將以幣玉。
神之格思，三獻茅縮。
明靈懌豫，下土是福。
紹興以後祀五方帝六十首·黑帝酌獻用《祐安》。
作者：郊廟朝會歌辭
朝代：宋

赫赫神游，周流八極。
德馨上聞，於焉來格。
不腆酒醴，用伸悃愊。
神其歆之，民用嚮德。
紹興以後祀感生帝十六首·亞、終獻用《文安》。
作者：郊廟朝會歌辭
朝代：宋

偉炎厥初，緣感而系。
慶衍式崇，昭融有契。
樂功既諧，觴獻斯繼。
歆類不違，克昌百世。
紹興以後祀感生帝十六首·僖祖位奠幣用《皇安》。
作者：郊廟朝會歌辭
朝代：宋

於穆文獻，景炎發祥。
啟茲皇運，垂慶無疆。
篚幣有陳，式昭肅莊。
神之格思，如在洋洋。
紹興以後祀感生帝十六首·僖祖位酌獻用《肅安》。
作者：郊廟朝會歌辭
朝代：宋

皇矣文獻，開國有先。
德配感生，對越在天。
練日得辛，來止靈壇。
神其錫羨，瑞應猗蘭。
紹興以後祀感生帝十六首·升殿用《保安》。
作者：郊廟朝會歌辭
朝代：宋

三陽交泰，日新惟良。
大建厥祀，茲報興王。
禮嚴陟降，德薦馨香。
聿懷嘉慶，降福穰穰。
紹興以後祀感生帝十六首·奉俎用《咸安》。
作者：郊廟朝會歌辭
朝代：宋

籩豆大房，秩秩在列。
奉牲以告，既全既潔。
樂均無爽，牲醴攸設。
神兮燕娭，霓旌孑孑。
紹興以後祀感生帝十六首·徹豆用《肅安》。
作者：郊廟朝會歌辭
朝代：宋

潔陳斯備，昭格惟禋。
神歆以飫，宰徹其餕。
清歌振曉，叶氣流春。
永錫祚嗣，以渥烝民。
紹興以後祀感生帝十六首·感生帝位奠玉幣用《光安》。
作者：郊廟朝會歌辭
朝代：宋

肅肅嚴祀，神幽必聞。
騁駕臨饗，將歆飶芬。
嘉玉陳幣，欽恭無文。
永綏多祜，國祚何垠。
紹興以後祀感生帝十六首·感生帝位酌獻用《崇安》。
作者：郊廟朝會歌辭
朝代：宋

盛德在火，相我炎祚。
典祀有常，牲玉維具。
風馬雲車，翩翩來顧。
式蕃帝祉，後昆有裕。
紹興以後祀感生帝十六首·文舞退、武舞進用《正安》。
作者：郊廟朝會歌辭
朝代：宋

苾苾芬芬，神具醉止。
笙磬鏗鏘，干旄旖旎。
鬷假無言，神靈惟喜。
申錫蕃釐，暨我孫子。
紹興以後祀感生帝十六首·望燎用《普安》。
作者：郊廟朝會歌辭
朝代：宋

禮文既洽，熏燎聿升。
嘉氣四塞，丹誠上騰。
惟類之應，惟福之興。
永熾天統，億載靈承。
紹興以後祀感生帝十六首·盥洗用《保安》。
作者：郊廟朝會歌辭
朝代：宋

衝牙鏘鳴，肅容專精。
交神之義，罔敢弗誠。
設洗于阼，罍水惟清。
盥以致潔，感通神明。
紹興以後祀感生帝十六首·送神用《大安》。
作者：郊廟朝會歌辭
朝代：宋

豐祀孔飾，肅來自天。
蘭尊既徹，飈馭載遄。
騎雲縹緲，聆樂流連。
惟邁惟顧，降福綿綿。
紹興以後蜡祭四十二首·亞、終獻用《慶安》。
作者：郊廟朝會歌辭
朝代：宋

歌磬臚驩，膋蕭激香。
飈御奄留，申以貳觴。
相與震澹，告靈其醉。
庶幾聽之，成我熙事。
紹興以後蜡祭四十二首·亞、終獻用《慶安》。
作者：郊廟朝會歌辭
朝代：宋

申以貳觴，百味且旨。
禮告三終，神具醉止。
旌容騎沓，揚光紛委。
降福穰穰，被大豐美。
紹興以後蜡祭四十二首·亞、終獻用《曼安》。
作者：郊廟朝會歌辭
朝代：宋

蘭生百末，申以貳觴。
神具醉止，爛其容光。
遺我豐年，萬億及秭。
俾民驩康，以洽百禮。
紹興以後蜡祭四十二首·亞、終獻用《曼安》。
作者：郊廟朝會歌辭
朝代：宋

豐年孔多，百禮以洽。
匪極神歡，何以昭答。
載酌之酒，用申其勤。
神具醉止，與物交欣。
紹興以後蜡祭四十二首·初獻升降用《肅安》。
作者：郊廟朝會歌辭
朝代：宋

盥獻恭莊，燎煙芬酷。
載陟載降，禮容可度。
欽惟爾神，上下肅肅。
成我稷黍，鑒此牲玉。
紹興以後蜡祭四十二首·初獻升降用《肅安》。
作者：郊廟朝會歌辭
朝代：宋

禮儀告具，心儼容莊。
工歌屢奏，聲和義章。
崇壇陟降，濟濟蹌蹌。
靈光共仰，嘉薦芬芳。
紹興以後蜡祭四十二首·初獻盥洗、升降用《穆安》。
作者：郊廟朝會歌辭
朝代：宋

有帨其新，有匜其潔。
言念清祀，弗簡弗褻。
誠意既交，品物斯列。
是用告虔，靡神不說。
紹興以後蜡祭四十二首·初獻盥洗、升降用《穆安》。
作者：郊廟朝會歌辭
朝代：宋

齊誠揭虔，敬恭祀事。
維儼之容，維潔之器。
雍雍樂成，肅肅禮備。
神其燕娭，錫祉庶類。
紹興以後蜡祭四十二首·北方百神迎神用《簡安》。
作者：郊廟朝會歌辭
朝代：宋

蕩蕩閫决，氣清泬寥。
彷彿象輿，麗于穹霄。
蹇其來下，肅然風票。
神乎安留，於焉消摇。
紹興以後蜡祭四十二首·南方百神迎神用《簡安》。
作者：郊廟朝會歌辭
朝代：宋

維物之精，散乎太空。
維索之饗，合聚而同。
迺擊土鼓，于歲之終。
格彼幽矣，肸蠁其通。
紹興以後蜡祭四十二首·后稷位奠幣。曲同夜明。
作者：郊廟朝會歌辭
朝代：宋

明明周祖，惟民之恤。
播種爲教，下民迺粒。
曾是索饗，而匪先公。
萬物難報，阡陌之功。
紹興以後蜡祭四十二首·后稷位酌獻。曲同夜明。
作者：郊廟朝會歌辭
朝代：宋

歲十二月，祀有常典。
祭列司嗇，言反其本。
酌彼泰尊，百末蘭生。
承神嘉虞，繄此德馨。
紹興以後蜡祭四十二首·后稷位酌獻。曲同大明。
作者：郊廟朝會歌辭
朝代：宋

釋之蒸之，爲酒爲醴。
推本所由，於焉洽禮。
周邦開基，邰家是啟。
獻茲嘉觴，拜下首稽。
紹興以後蜡祭四十二首·后稷位酌獻用《穆安》。
作者：郊廟朝會歌辭
朝代：宋

維后之功，配天其大。
祀而稷之，萬世如在。
黄冠野服，駿奔皇皇。
自古有年，神其降康。
紹興以後蜡祭四十二首·后稷氏位奠幣。曲同大明。
作者：郊廟朝會歌辭
朝代：宋

播種之功，時惟后稷。
推以配天，莫匪爾極。
崇侑清祀，是爲司嗇。
陳幣奠將，永祚王國。
紹興以後蜡祭四十二首·后稷氏位酌獻用《禔安》。
作者：郊廟朝會歌辭
朝代：宋

煌煌后稷，實配于天。
司嗇作稼，民以有年。
匪神之私，歲以醴告。
酌彼泰尊，于德之報。
紹興以後蜡祭四十二首·夜明位奠玉幣用《欽安》。
作者：郊廟朝會歌辭
朝代：宋

穆穆太陰，禮嚴姊事。
璧玉華光，推以裒對。
十二周天，歲乃有終。
盡我備物，莫報元功。
紹興以後蜡祭四十二首·夜明位酌獻用《擇安》。
作者：郊廟朝會歌辭
朝代：宋

除壇西郊，坎其擊鼓。
百靈至止，結璘作主。
秬鬯湛淡，玉斝觩䚧。
是謂嘉德，神其安留。
紹興以後蜡祭四十二首·大明位奠玉幣用《欽安》。
作者：郊廟朝會歌辭
朝代：宋

晨曦未融，天宇澄穆。
有虔秉誠，將以幣玉。
如在左右，罔不祗肅。
神兮安留，錫以祉福。
紹興以後蜡祭四十二首·大明位酌獻用《擇安》。
作者：郊廟朝會歌辭
朝代：宋

肇禋備祀，教民美報。
時和歲豐，奉醴以告。
惟照臨功，等於載燾。
酌獻云初，明神所勞。
紹興以後蜡祭四十二首·奉俎用《承安》。
作者：郊廟朝會歌辭
朝代：宋

享以精禋，馨非稷黍。
工祝致告，孔碩爲俎。
執事駿奔，繩繩具舉。
神之嘉虞，介福是與。
紹興以後蜡祭四十二首·奉俎用《承安》。
作者：郊廟朝會歌辭
朝代：宋

時和歲登，物亡疾瘯。
實俎間膏，報神之福。
匪神福之，曷成且豐。
肥腯咸有，惟神之功。
紹興以後蜡祭四十二首·奠幣用《吉安》。
作者：郊廟朝會歌辭
朝代：宋

百室機杼，衣褐具宜。
民以卒歲，神實惠之。
言舉祀典，答神之釐。
有篚斯陳，振古如茲。
紹興以後蜡祭四十二首·奠幣用《吉安》。配位同。
作者：郊廟朝會歌辭
朝代：宋

神宅于幽，𣅺𣅺沈沈。
至和塞明，考我德音。
神聽靜嘉，儼乎若臨。
幣以薦誠，敢有弗欽。
紹興以後蜡祭四十二首·帝神農位奠幣。曲同大明。
作者：郊廟朝會歌辭
朝代：宋

農爲政本，食乃民天。
神農氏作，民始力田。
先嗇之配，禮報則然。
有幣將之，維以告虔。
紹興以後蜡祭四十二首·神農位奠幣。曲同夜明。
作者：郊廟朝會歌辭
朝代：宋

耒耜肇興，自神農氏。
稼穡滋殖，爲農者始。
作配明祀，奠以告虔。
萬世佃漁，帝功卓然。
紹興以後蜡祭四十二首·神農位酌獻。曲同夜明。
作者：郊廟朝會歌辭
朝代：宋

蕩蕩鴻明，稱秩羣祀。
配以昔帝，式重農事。
潔我圭瓚，黄流在中。
靈其監茲，肸蠁豐融。
紹興以後蜡祭四十二首·神農位酌獻。曲同大明。
作者：郊廟朝會歌辭
朝代：宋

惟酒欣欣，惟神冥冥。
是顧是饗，來燕來寧。
耒耜之利，神所肇興。
萬世永頼，無斁其承。
紹興以後蜡祭四十二首·神農位酌獻用《穆安》。
作者：郊廟朝會歌辭
朝代：宋

肇降生民，有不粒食。
維時神農，迺爲先嗇。
爾耒爾耨，云誰之因。
酌以汙尊，我思古人。
紹興以後蜡祭四十二首·神農氏位酌獻用《禔安》。
作者：郊廟朝會歌辭
朝代：宋

先嗇之功，神實稱首。
以耜以耒，俶載南畝。
列籍皇墳，億世是守。
何以爲報，爰潔茲酒。
紹興以後蜡祭四十二首·送神用《宣安》。
作者：郊廟朝會歌辭
朝代：宋

禮備樂成，澹然將歸。
其留消摇，象輿已轙。
偃蹇欲驤，羽毛紛委。
忽乘杳冥，遺此福祉。
紹興以後蜡祭四十二首·送神用《宣安》。
作者：郊廟朝會歌辭
朝代：宋

禮樂既成，神保聿歸。
言歸何所，地紀天維。
豈惟屢豐，嗣歲所祈。
億萬斯年，神來燕娭。
紹興以後蜡祭四十二首·送神用《成安》。
作者：郊廟朝會歌辭
朝代：宋

卒爵樂闋，禮儀告備。
神保聿歸，敢以辭致。
順成之方，其蜡乃通。
自今以始，八方攸同。
紹興以後蜡祭四十二首·送神用《成安》。
作者：郊廟朝會歌辭
朝代：宋

靈之來兮，虯龍沓沓。
下土光景，憑陵閶闔。
靈之旋兮，羽衛委蛇。
偃蹇高驤，遺此蕃釐。
紹興別廟樂歌五首·亞、終獻用《嘉安》。
作者：郊廟朝會歌辭
朝代：宋

霄漢月墮，郊原露晞。
徽音如在，延佇來歸。
有酒既清，累觴載祗。
神具醉止，燕衎怡怡。
紹興別廟樂歌五首·升殿用《崇安》。
作者：郊廟朝會歌辭
朝代：宋

新廟肅肅，蕆事以時。
陟降階墄，雍容有儀。
鞠躬周旋，罔敢不祗。
祝史正辭，靈其格思。
紹興別廟樂歌五首·奉俎用《肅安》。
作者：郊廟朝會歌辭
朝代：宋

肇嚴廟祀，爰圖遺芳。
物必稱德，或陳或將。
有縟其儀，有苾其香。
靈兮來下，割烹是嘗。
紹興別廟樂歌五首·徹豆用《寧安》。
作者：郊廟朝會歌辭
朝代：宋

仙馭弗返，眇邈清都。
薦此嘉殽，既豐既腴。
奠享有成，鼓樂愉愉。
徹我豆籩，率禮無踰。
紹興別廟樂歌五首·懿節皇后室酌獻用《明安》。
作者：郊廟朝會歌辭
朝代：宋

曾沙表慶，正位椒庭。
徽音杳邈，宮壺儀刑。
虔修祀事，清酌惟馨。
縮以包茅，昭格明靈。
紹興十三年發皇后冊寶十三首·其一
作者：郊廟朝會歌辭
朝代：宋

天地奠位，乾坤以分。
夫婦有別，父子相親。
聖王之治，禮重婚姻。
端冕從事，是正大倫。
紹興十三年發皇后冊寶十三首·其一〇
作者：郊廟朝會歌辭
朝代：宋

素月澄輝，衆星顯列。
炳爲天文，各有攸別。
椒房既正，陰教斯設。
關雎麟趾，應如響捷。
紹興十三年發皇后冊寶十三首·其一一
作者：郊廟朝會歌辭
朝代：宋

窈窕其容，淑嫕其姿。
爛其如雲，瞻我母儀。
曰天之妹，作合惟宜。
粲然舞抃，疇不肅祗。
紹興十三年發皇后冊寶十三首·其一三
作者：郊廟朝會歌辭
朝代：宋

太任徽音，太姒是嗣。
則百斯男，周室以熾。
天子萬年，受茲女士。
如姒事任，從以孫子。
紹興十三年發皇后冊寶十三首·其一二
作者：郊廟朝會歌辭
朝代：宋

寶字煌煌，冊書粲粲。
副笄加飾，褘褕有爛。
祗若帝休，委蛇樂衎。
億萬斯年，永膺宸翰。
紹興十三年發皇后冊寶十三首·其七
作者：郊廟朝會歌辭
朝代：宋

溫惠之德，褘翟之衣。
行中采薺，禮無或違。
降于丹陛，有容有儀。
委委蛇蛇，誰其似之。
紹興十三年發皇后冊寶十三首·其三
作者：郊廟朝會歌辭
朝代：宋

穆穆睟容，如天之臨。
赫赫明命，如玉之音。
虔恭出門，禮容兢兢。
塗山生啟，夏道以興。
紹興十三年發皇后冊寶十三首·其九
作者：郊廟朝會歌辭
朝代：宋

禮既行兮，厥位孔安。
母儀正兮，容止可觀。
奉東朝兮，常得其歡。
求淑女兮，豈樂多般。
紹興十三年發皇后冊寶十三首·其二
作者：郊廟朝會歌辭
朝代：宋

天子當陽，群工就列。
冊寶既陳，鐘鼓備設。
上公奉事，容莊心協。
克相盛禮，光昭玉牒。
紹興十三年發皇后冊寶十三首·其五
作者：郊廟朝會歌辭
朝代：宋

猗歟賢后，德本性成。
承天致順，遡日爲明。
作配儷極，王化以行。
萬有千歲，奉祀宗祊。
紹興十三年發皇后冊寶十三首·其八
作者：郊廟朝會歌辭
朝代：宋

鏤蒼玉兮，盛德載揚。
鑄南金兮，作鎮椒房。
虔受賜兮，有燁有光。
宜室家兮，朱芾斯皇。
紹興十三年發皇后冊寶十三首·其六
作者：郊廟朝會歌辭
朝代：宋

款承祗事，時惟肅雍。
跪奉冊寶，陳于法宮。
以俯以仰，有儀有容。
明神介之，福祿來崇。
紹興十三年發皇后冊寶十三首·其四
作者：郊廟朝會歌辭
朝代：宋

朝陽已升，薰風習至。
樂奏既成，禮容亦備。
玉佩鏘鳴，帝徐舉趾。
壺政穆宣，以聽內治。
紹興十四年奉上徽宗冊寶三首·上徽號用《顯安》。
作者：郊廟朝會歌辭
朝代：宋

惟精惟一，乃聖乃神。
鴻名克揚，茂實斯賓。
如禹之功，如堯之仁。
孝思永慕，用詔無垠。
紹興十四年奉上徽宗冊寶三首·冊寶入門用《顯安》。
作者：郊廟朝會歌辭
朝代：宋

於鑠徽考，如天莫名。
迨茲丕揚，擬純粹精。
溫玉鏤文，來至于祊。
有嚴奕奕，禮備樂成。
紹興十四年奉上徽宗冊寶三首·冊寶升殿用《顯安》。
作者：郊廟朝會歌辭
朝代：宋

金字煌煌，瑶光燦燦。
羣工奉之，登此寶殿。
對越祖宗，式遵成憲。
威靈在天，來止來燕。
紹興十年發皇太后冊寶八首·中書令奉冊詣皇帝褥位用《禮安》。
作者：郊廟朝會歌辭
朝代：宋

聲樂備陳，禮容罔忒。
相維辟公，虔奉玉冊。
皇則受之，慕形於色。
既壽且康，與天無極。
紹興十年發皇太后冊寶八首·侍中奉寶詣皇帝褥位用《禮安》。
作者：郊廟朝會歌辭
朝代：宋

祖啟瑶光，誕生明聖。
尊極母儀，帝庸作命。
寶章煌煌，導以笙磬。
還燕慈寧，邦家徯慶。
紹興十年發皇太后冊寶八首·冊寶升慈寧殿幄用《聖安》。
作者：郊廟朝會歌辭
朝代：宋

禮行東朝，樂奏大呂。
羽衛森陳，簪紳式序。
雲幄邃嚴，宏典是舉。
天子萬年，母儀寰宇。
紹興十年發皇太后冊寶八首·太傅奉冊寶入門用《聖安》。
作者：郊廟朝會歌辭
朝代：宋

靜順坤儀，聖神是育。
懿鑠昭陳，鏤文華玉。
樂奏既備，禮儀不瀆。
導迎善祥，翟車歸毣。
紹興十年發皇太后冊寶八首·太傅奉冊寶出門用《聖安》。
作者：郊廟朝會歌辭
朝代：宋

肅肅東朝，帝隆孝治。
猗歟丕稱，寶冊斯備。
皇扉四闢，導迎慶瑞。
德邁太任，有周卜世。
紹興十年發皇太后冊寶八首·太傅奉冊授提點官用《禮安》。
作者：郊廟朝會歌辭
朝代：宋

孝奉天儀，信維休德。
發越徽音，禮文靡忒。
永保嘉祥，時萬時億。
歸于東朝，含飴燕息。
紹興十年發皇太后冊寶八首·太傅奉冊授提點官用《禮安》。
作者：郊廟朝會歌辭
朝代：宋

肅雍長樂，克篤其慶。
河洲茂德，沙麓啟聖。
是生睿哲，蚤隆丕運。
欽稱鴻寶，永膺天命。
紹興十年發皇太后冊寶八首·皇帝隨冊寶降殿用《聖安》。
作者：郊廟朝會歌辭
朝代：宋

景祚有開，符天媲昊。
誕毓聖神，是崇位號。
星拱天隨，祗嚴冊寶。
還御慈寧，增光舜道。
紹興朝日十首·亞、終獻用《文安》。
作者：郊廟朝會歌辭
朝代：宋

禮罄沃盥，誠意肅將。
包茅是縮，冀畢重觴。
煥矣情文，既具醉止。
熙事備成，靈其有喜。
紹興朝日十首·初獻升殿用《正安》。
作者：郊廟朝會歌辭
朝代：宋

天宇四霽，嘉壇聿崇。
肅祗嚴祀，登降有容。
仰瞻曜靈，位居其中。
既安既妥，沛哉豐融。
紹興朝日十首·奉俎用《豐安》。
作者：郊廟朝會歌辭
朝代：宋

扶桑朝暾，和氣肸飭。
奉此牲牢，爲俎孔碩。
芬馨進聞，介我黍稷。
所將以誠，茲用享德。
紹興朝日十首·奠玉幣用《嘉安》。
作者：郊廟朝會歌辭
朝代：宋

物之備矣，以交於神。
時惟炎精，不忘顧歆。
經緯之文，璆琳之質。
燦然相輝，其儀秩秩。
紹興朝日十首·送神用《禮安》。
作者：郊廟朝會歌辭
朝代：宋

羲和駕兮，其容杲杲。
將安之兮，言歸黄道。
光赫萬物，無古無今。
人君之表，咸仰照臨。
紹興朝日十首·酌獻用《嘉安》。
作者：郊廟朝會歌辭
朝代：宋

匏爵斯陳，百味旨酒。
勺以獻之，再拜稽首。
鍾鼓在列，靈方安留。
眷然加薦，惟時之休。
紹興朝會十三首 羣臣酒行用《正安》。 其一
作者：郊廟朝會歌辭
朝代：宋

羣公卿士，咸造在庭。
式燕以衎，思均露零。
穆穆明明，於斯爲盛。
歸美報上，一人有慶。
紹興朝會十三首 羣臣酒行用《正安》。 其二
作者：郊廟朝會歌辭
朝代：宋

明明天子，萬福來同。
嘉賓式燕，曷不肅雍。
燕以示慈，式禮莫愆。
樂胥君子，容止可觀。
紹興朝會十三首 酒一行用文舞。 其一
作者：郊廟朝會歌辭
朝代：宋

帝德誕敷，銷爍羣慝。
近悅遠來，惟聖時克。
玉振金聲，治功興起。
韶箾象之，盡善盡美。
紹興朝會十三首 酒一行用文舞。 其二
作者：郊廟朝會歌辭
朝代：宋

文物以紀，藻色以明。
禮備樂舉，遹觀厥成。
睿知有臨，誕敷文德。
教雨化風，洽此四國。
紹興朝會十三首 酒載行用武舞。 其一
作者：郊廟朝會歌辭
朝代：宋

用戒不虞，誰能去兵。
師出以律，動必有名。
折彼遐衝，布昭聖武。
和衆安民，時惟多助。
紹興朝會十三首 酒載行用武舞。 其二
作者：郊廟朝會歌辭
朝代：宋

止戈曰武，惟聖爲能。
御得其道，無敢不庭。
整我六師，稽諸七德。
不吳不揚，有嚴有翼。
紹興朝會十三首·三舉酒用《瑞粟呈祥》。
作者：郊廟朝會歌辭
朝代：宋

至治發聞惟馨香，播厥百穀臻穰穰。
農夫之慶歲其有，禾易長畝盈倉箱。
時和物阜粟滋茂，嘉生駢穗來呈祥。
自今以始大豐美，行旅不用齎餱糧。
紹興朝會十三首·上公上壽用《和安》。
作者：郊廟朝會歌辭
朝代：宋

八音克諧，萬舞有奕。
上公奉觴，率茲百辟。
聲效呼嵩，祝聖人壽。
億載萬年，天長地久。
紹興朝會十三首·公卿入門用《正安》。升降同。
作者：郊廟朝會歌辭
朝代：宋

天子當陽，臣工率職。
流水朝宗，衆星拱極。
環佩鏘鏘，威儀抑抑。
上下交欣，同心同德。
紹興朝會十三首·再舉酒用《滄海澄清》。
作者：郊廟朝會歌辭
朝代：宋

百谷王，符聖治。
不揚波，效殊祉。
德淪淵，滄海清。
應千秋，敘五行。
紹興朝會十三首·皇帝初舉酒用《瑞木成文》。
作者：郊廟朝會歌辭
朝代：宋

厚地效珍，嘉木紀瑞。
匪刻匪雕，具文見意。
三登太平，允協聖治。
詩雅詠歌，有光既醉。
紹興朝會十三首·皇帝升坐用《乾安》。
作者：郊廟朝會歌辭
朝代：宋

鈎陳肅列，金奏充庭。
顒卬南面，如日之昇。
垂衣拱手，治無能名。
順履獻歲，大安大榮。
紹興朝會十三首·皇帝降坐用《乾安》。
作者：郊廟朝會歌辭
朝代：宋

帝坐熒煌，廷紳肅穆。
對揚天休，各恭爾服。
頌聲洋洋，彌文郁郁。
禮備樂成，永膺多福。
紹興淳熙分命館職定撰十七首·上帝位奠玉幣用《嘉安》。
作者：郊廟朝會歌辭
朝代：宋

大享季秋，百執揚厲。
明明太宗，赫赫上帝。
祗薦忱誠，式嚴圭幣。
祚我明德，錫茲來裔。
紹興淳熙分命館職定撰十七首·上帝位酌獻用《嘉安》。
作者：郊廟朝會歌辭
朝代：宋

燁彼房心，明明有融。
維聖享帝，禮行合宮。
祀事時止，粢盛潔豐。
昭受申命，萬福攸同。
紹興淳熙分命館職定撰十七首·亞、終獻用《文安》。
作者：郊廟朝會歌辭
朝代：宋

總章靈承，維國之常。
禮樂宣鬯，降升齊莊。
竭誠盡志，薦茲累觴。
於昭在上，申錫無疆。
紹興淳熙分命館職定撰十七首·升殿用《正安》。
作者：郊廟朝會歌辭
朝代：宋

皇祖配帝，歲祀明堂。
冕服陟降，玉佩瑲瑲。
疾徐有節，進止克莊。
維時右享，日靖四方。
紹興淳熙分命館職定撰十七首·太宗位奠幣用《宗安》。
作者：郊廟朝會歌辭
朝代：宋

穆穆皇祖，丕昭聖功。
聲律身度，樂備禮隆。
祗薦量幣，祀于合宮。
玉帛萬國，驩心載同。
紹興淳熙分命館職定撰十七首·太宗位酌獻用《德安》。
作者：郊廟朝會歌辭
朝代：宋

受命溥將，勳高百王。
寰宇大定，聖治平康。
有嚴陟配，宗祀明堂。
神保是格，申錫無疆。
紹興淳熙分命館職定撰十七首·徹豆用《肅安》。
作者：郊廟朝會歌辭
朝代：宋

於皇上帝，肅然來臨。
恭薦芳俎，以達高明。
烹飪既事，享于克誠。
以介景福，惟德之馨。
紹興淳熙分命館職定撰十七首·捧俎用《豐安》。
作者：郊廟朝會歌辭
朝代：宋

備物昭陳，工祝告具。
維羊維牛，孔碩孔庶。
有嘉維馨，加食宜飫。
斂時五福，永膺豐胙。
紹興淳熙分命館職定撰十七首·文舞退、武舞進用《正安》。
作者：郊廟朝會歌辭
朝代：宋

溫厚嚴凝，於皇上帝。
文德武功，列聖並配。
舞綴象成，肅雍進退。
秉翟踆踆，總干蹈厲。
紹興淳熙分命館職定撰十七首·盥洗用《正安》。
作者：郊廟朝會歌辭
朝代：宋

禮經之重，祭典爲宗。
上公攝事，進退彌恭。
庶品豐潔，令儀肅雍。
百祥萃止，惟吉之從。
紹興淳熙分命館職定撰十七首·送神用《景安》。
作者：郊廟朝會歌辭
朝代：宋

帝在合宮，鑒觀盛禮。
黍稷惟馨，神心則喜。
禮備樂成，亦既歸止。
億萬斯年，以貺多祉。
紹興淳熙分命館職定撰十七首·酌獻用《德安》。
作者：郊廟朝會歌辭
朝代：宋

炎運中興，蒼生載寧。
九秩燕豫，三紀豐凝。
精祀上帝，陟配威靈。
錫羨胙祉，萬世承承。
紹興淳熙分命館職定撰十七首·高宗位奠幣用《宗安》。
作者：郊廟朝會歌辭
朝代：宋

赫赫高廟，于堯有光。
覆被萬祀，冠冕百王。
有量斯幣，蠲潔是將。
在帝左右，維時降康。
紹興登門肆赦二首·升坐用《乾安》。
作者：郊廟朝會歌辭
朝代：宋

拜况于郊，皇哉唐哉。
熙事休成，六騑鼎來。
天閫以决，地垠以開。
隤祉發祥，如登春臺。
紹興登門肆赦二首·降坐用《乾安》。
作者：郊廟朝會歌辭
朝代：宋

鴻霈普洽，言歸端門。
蕩蕩巍巍，旋乾轉坤。
穆然宣室，儲思垂恩。
於萬斯年，敷錫羣元。
紹興祀九宮貴神十首·亞、終獻用《文安》。
作者：郊廟朝會歌辭
朝代：宋

均調大化，陰騭下民。
駿功有赫，誕舉明禋。
嘉觴中貳，執事惟寅。
清明鬯矣，福祿攸臻。
紹興祀九宮貴神十首·初獻升壇用《正安》。
作者：郊廟朝會歌辭
朝代：宋

於昭毖祀，周旋有容。
歷階將事，趨進鞠躬。
改步如初，沒階彌恭。
左墄右平，陟降雍雍。
紹興祀九宮貴神十首·太一位奠玉幣用《嘉安》。
作者：郊廟朝會歌辭
朝代：宋

煌煌九宮，照臨下土。
陰騭庶類，功施周普。
恪修祀典，禮備樂舉。
嘉玉量幣，馨非稷黍。
紹興祀九宮貴神十首·太一位酌獻用《嘉安》。
作者：郊廟朝會歌辭
朝代：宋

惟天丕冒，彪列九神。
財成元化，陰騭下民。
有酒斯旨，登薦苾芬。
昭哉降鑒，茀祿來臻。
紹興祀九宮貴神十首·奉俎用《豐安》。
作者：郊廟朝會歌辭
朝代：宋

靈鑒匪遠，誠心肅祗。
是烝是享，俎實孔時。
禮行樂奏，肸蠁是期。
雲車風馬，神其燕娭。
紹興祀九宮貴神十首·送神用《景安》。
作者：郊廟朝會歌辭
朝代：宋

薦獻有序，降登無違。
禮樂備舉，昭格燕娭。
雲車縹緲，神曰還歸。
報以景貺，翊我昌期。
紹興祀先農攝事七首·亞、終獻用《同安》。
作者：郊廟朝會歌辭
朝代：宋

旨具百味，酌備三疇。
貳觴既畢，禮洽意周。
庶幾嘉饗，格神之幽。
相我穡事，錫以有秋。
紹興祀先農攝事七首·初獻升殿用《同安》。盥洗同。
作者：郊廟朝會歌辭
朝代：宋

率職咸涖，禮容睟然。
澡身端意，陟降靡愆。
神心嘉虞，饗茲潔蠲。
敷錫純佑，屢登豐年。
紹興祀先農攝事七首·后稷位酌獻用《成安》。
作者：郊廟朝會歌辭
朝代：宋

有周膺曆，實起后稷。
相時豐功，率由稼穡。
振古稱祀，先農並食。
阜我昌我，時萬時億。
紹興祀先農攝事七首·奠幣用《明安》。
作者：郊廟朝會歌辭
朝代：宋

靈斿載臨，見先陳贄。
有嚴篚實，式將純意。
肸蠁既接，禮行有次。
神兮安留，歆我禋祀。
紹興祀先農攝事七首·神農位酌獻用《成安》。
作者：郊廟朝會歌辭
朝代：宋

耒耜之教，帝實開先。
致養垂利，古今民天。
嘉薦報本，于以祈年。
誠格和應，神娭福延。
紹興祀先農攝事七首·迎神用《凝安》。
作者：郊廟朝會歌辭
朝代：宋

青陽開動，土膏脈起。
日練吉亥，爲農祈祉。
典秩增峻，儀物具美。
幄光熉黄，庶幾戾止。
紹興祀先農攝事七首·送神用《凝安》。
作者：郊廟朝會歌辭
朝代：宋

熙事成兮，始終潔齊。
籩豆徹兮，撙節靡垂。
靈有嘉兮，降福孔皆。
票然逝兮，我心孔懷。
紹興祀大火十二首·亞、終獻用《文安》。
作者：郊廟朝會歌辭
朝代：宋

神既貺施，嗜我飲食。
申以累獻，以承靈億。
神方常羊，咸畢我觴。
于再于三，于誠之將。
紹興祀大火十二首·升殿用《正安》。
作者：郊廟朝會歌辭
朝代：宋

有儼其容，有潔其衷。
屹屹崇壇，伊神與通。
神肯降格，嘉神之休。
虔恭降登，神乎安留。
紹興祀大火十二首·商丘宣明王位奠幣用《嘉安》。
作者：郊廟朝會歌辭
朝代：宋

熒惑在天，惟火與合。
繄神主火，純一不雜。
作配熒惑，祀功則然。
不腆之幣，于以告虔。
紹興祀大火十二首·宣明王位酌獻用《祐安》。
作者：郊廟朝會歌辭
朝代：宋

誰其祀神，知神嗜好。
閼伯祀火，爲神所勞。
睠言配食，既與火俱。
於樂旨酒，承神嘉虞。
紹興祀大火十二首·捧俎用《豐安》。
作者：郊廟朝會歌辭
朝代：宋

火遵其令，無物不長。
視此牲牢，務得其養。
豢以祀神，有腯其肥。
非神之宜，其將曷歸。
紹興祀大火十二首·熒惑位奠玉幣用《嘉安》。
作者：郊廟朝會歌辭
朝代：宋

馨香接神，肸蠁恍惚。
求神以誠，薦誠以物。
有藉斯玉，有篚斯幣。
是用薦陳，昭茲精意。
紹興祀大火十二首·熒惑位酌獻用《祐安》。
作者：郊廟朝會歌辭
朝代：宋

皇念有神，介我戩穀。
登時休明，有此美祿。
酌言獻之，有飶其香。
神兮燕娭，醉此嘉觴。
紹興祀大火十二首·送神用《理安》。
作者：郊廟朝會歌辭
朝代：宋

登降上下，奠璧獻斝。
音送粥粥，禮無違者。
已虞至旦，神其將歸。
顧我國家，遺以繁釐。
紹興祀太社太稷十七首·亞、終獻用《文安》。
作者：郊廟朝會歌辭
朝代：宋

風雨時若，自天降康。
稼穡滋殖，自神發祥。
穀我婦子，豐年穰穰。
報本嚴祀，齊明允臧。
紹興祀太社太稷十七首·升壇用《正安》。
作者：郊廟朝會歌辭
朝代：宋

神地之道，粒食有先。
歲謹祈報，禮嚴豆籩。
降登祼薦，罔或不虔。
以似以續，宜屢豐年。
紹興祀太社太稷十七首·太社位奠玉幣用《嘉安》。春社太稷、土正、后稷通用。
作者：郊廟朝會歌辭
朝代：宋

土發而祭，農祥是祈。
籩豆加篚，典禮有彝。
惟茲珪幣，用告肅祗。
神靈降鑒，錫我繁釐。
紹興祀太社太稷十七首·太社位奠玉幣用《嘉安》。秋臘太稷、土正、后稷通用。
作者：郊廟朝會歌辭
朝代：宋

赫赫媼神，稼穡是司。
方是藉斂，報本攸宜。
嘉壇建祀，玉帛陳儀。
明靈昭格，以介蕃釐。
紹興祀太社太稷十七首·太社位酌獻用《嘉安》。春社太稷、土正、后稷通用。
作者：郊廟朝會歌辭
朝代：宋

封土崇祀，有烈在民。
千載不昧，福此人羣。
洗爵奠斝，有酒其芬。
神具醉止，愷樂欣欣。
紹興祀太社太稷十七首·太社位酌獻用《嘉安》。秋社、臘太稷、土正、后稷通用。
作者：郊廟朝會歌辭
朝代：宋

叶氣嘉生，年穀順成。
萬億及秭，如坻如京。
奉時犉牡，告於神明。
歌此良耜，於昭德馨。
紹興祀太社太稷十七首·徹豆用《娭安》。
作者：郊廟朝會歌辭
朝代：宋

報本之禮，載于甲令。
靈壇昭告，神既來聽。
徹彼豆籩，精誠斯罄。
實惟豐年，農夫之慶。
紹興祀太社太稷十七首·捧俎用《豐安》。
作者：郊廟朝會歌辭
朝代：宋

嘉承天和，黍稷翼翼。
默相農功，繄神之德。
俎實犧牲，舊章是式。
嗣有豐年，我庾維億。
紹興祀太社太稷十七首·望瘞用《正安》。
作者：郊廟朝會歌辭
朝代：宋

地載萬物，民資迺功。
報本稱祀，太稷攸同。
禮樂既備，訖埋愈恭。
神其降嘏，時和歲豐。
紹興祀太社太稷十七首·盥洗用《正安》。
作者：郊廟朝會歌辭
朝代：宋

祭重齊肅，神格專精。
沃洗于阼，涓潔著誠。
清明鬯矣，熙事備成。
以似以續，如坻如京。
紹興祀太社太稷十七首·送神用《寧安》。
作者：郊廟朝會歌辭
朝代：宋

乃粒烝民，功昭萬古。
國有常祀，薦獻式敘。
肅肅雍雍，舊章咸舉。
神保聿歸，介我稷黍。
紹興祀太社太稷十七首·還位用《正安》。
作者：郊廟朝會歌辭
朝代：宋

國主太祀，地道聿神。
稷司百穀，利毓惟均。
練日新吉，粢盛飶芬。
神燕娭矣，福此下民。
紹興祀嶽鎮海瀆四十三首·中央迎神用《凝安》。
作者：郊廟朝會歌辭
朝代：宋

天作高山，屹然中峙。
經營厥宇，萬億咸遂。
火熙土王，爰舉時祀。
繩繩宣延，彷彿來止。
紹興祀嶽鎮海瀆四十三首·中嶽位酌獻用《成安》。
作者：郊廟朝會歌辭
朝代：宋

與天齊極，伊嵩之高。
顯靈效異，神休孔昭。
飭我祀事，實俎鸞膋。
以侑旨酒，其馨有椒。
紹興祀嶽鎮海瀆四十三首·中鎮位。
作者：郊廟朝會歌辭
朝代：宋

禹畫九州，河內曰冀。
霍山崇崇，作鎮積勢。
我祀如何，百末旨味。
承神燕娭，諸神畢至。
紹興祀嶽鎮海瀆四十三首·亞、終獻。
作者：郊廟朝會歌辭
朝代：宋

俎豆紛披，金石繁會。
侑以貳尊，匪瀆匪怠。
我儀既周，我心孔戒。
憺兮容與，彷彿如在。
紹興祀嶽鎮海瀆四十三首·亞、終獻。
作者：郊廟朝會歌辭
朝代：宋

肅肅其乂，既旨既溢。
迨其畢酌，偏茲博碩。
祀事既遂，不敢誶射。
神或醉止，我心斯懌。
紹興祀嶽鎮海瀆四十三首·亞、終獻，酌獻。
作者：郊廟朝會歌辭
朝代：宋

神之游兮，洋洋對越。
澹乎容與，肸蠁斯答。
乃奏既備，八音攸節。
重觴申陳，百禮以洽。
紹興祀嶽鎮海瀆四十三首·亞、終獻，酌獻。
作者：郊廟朝會歌辭
朝代：宋

禮樂既成，肅容有常。
奄留消摇，申畢重觴。
仰臚所求，降福滂洋。
師象山則，以況皇章。
紹興祀嶽鎮海瀆四十三首·亞、終獻，酌獻。四位并同。
作者：郊廟朝會歌辭
朝代：宋

我祀孔肅，神其安留。
容與裴回，若止若浮。
洽此重觴，申以百羞。
無我斁遺，萬邦之休。
紹興祀嶽鎮海瀆四十三首·初獻盥洗、升降用《同安》。
作者：郊廟朝會歌辭
朝代：宋

壽宮煇煌，聿修時祀。
繽其臨矣，吉蠲以竢。
居乎昂昂，行乎遂遂。
敬爾攸司，展采錯事。
紹興祀嶽鎮海瀆四十三首·初獻盥洗、升降用《同安》。
作者：郊廟朝會歌辭
朝代：宋

思來感格，肅雍不忘。
禮儀既備，濟濟蹌蹌。
潔蠲致敬，往薦其芳。
交若有承，神兮孔饗。
紹興祀嶽鎮海瀆四十三首·初獻盥洗、升降用《同安》。
作者：郊廟朝會歌辭
朝代：宋

爰熙嘉壇，揭虔毖祀。
鬰人沃盥，贊我祼事。
于降于登，以作以止。
莫不肅雍，告靈饗矣。
紹興祀嶽鎮海瀆四十三首·初獻盥洗、升降用《同安》。
作者：郊廟朝會歌辭
朝代：宋

靡實不新，靡陳不濯。
人之弗蠲，矧敢將酌。
載晞之帨，載濡之勺。
洗儀告備，陟降時若。
紹興祀嶽鎮海瀆四十三首·初獻盥洗用《同安》。
作者：郊廟朝會歌辭
朝代：宋

青陽肇開，祀事孔飭。
鬰人贊溉，其馨苾苾。
敬爾威儀，亦孔之則。
神之格思，無我有斁。
紹興祀嶽鎮海瀆四十三首·北嶽位酌獻用《成安》。
作者：郊廟朝會歌辭
朝代：宋

瞻彼芒芒，曰北之常。
既高既厚，迺紀迺綱。
薦鬯伊始，靈示孔將。
玄服鐵駕，覽此下方。
紹興祀嶽鎮海瀆四十三首·北方迎神用《凝安》。
作者：郊廟朝會歌辭
朝代：宋

我土綿綿，孰匪疆理。
惟時幽都，匪曰隃只。
滌哉艮月，朔風其同。
曷阻曷深，其亦來降。
紹興祀嶽鎮海瀆四十三首·北海位。
作者：郊廟朝會歌辭
朝代：宋

八裔皆水，此一會同。
沄沄天墟，洞蕩洪濛。
至哉維坎，不有斯功。
所秩伊何，黄流在中。
紹興祀嶽鎮海瀆四十三首·北瀆位。
作者：郊廟朝會歌辭
朝代：宋

水星之精，播液發靈。
不脅于河，既介以清。
翼翼盥薦，椒糈芬馨。
載止載留，爰弭翠旌。
紹興祀嶽鎮海瀆四十三首·北鎮位。
作者：郊廟朝會歌辭
朝代：宋

赫赫作鎮，幽朔之垂。
兼福我民，食哉具宜。
克配彼岳，有嚴等衰。
蠲我灌禮，其敢不祗。
紹興祀嶽鎮海瀆四十三首·南嶽位酌獻用《成安》。
作者：郊廟朝會歌辭
朝代：宋

神曰司天，居南之衡。
位焉則帝，于以奠方。
南訛秩事，望禮有常。
庶幾嘉虞，介福無疆。
紹興祀嶽鎮海瀆四十三首·南方迎神用《凝安》。
作者：郊廟朝會歌辭
朝代：宋

朱明盛長，我祀用飭。
厥祀伊何，山川咸秩。
如將見之，繩繩齊栗。
神哉沛兮，消摇來格。
紹興祀嶽鎮海瀆四十三首·南海位。
作者：郊廟朝會歌辭
朝代：宋

維水善下，利物曰功。
逶迤百川，誰歟朝宗。
蕩蕩大受，於焉會同。
膋蕭列陳，以答鴻濛。
紹興祀嶽鎮海瀆四十三首·南瀆位。
作者：郊廟朝會歌辭
朝代：宋

四瀆之利，經營中國。
南曰大江，險兮天設。
維爾有神，隃其廟食。
望秩孔時，我心翼翼。
紹興祀嶽鎮海瀆四十三首·南鎮位。
作者：郊廟朝會歌辭
朝代：宋

維南有山，于彼會稽。
作鎮在昔，神則司之。
厥有舊典，以祀以時。
百味維旨，靈其燕娭。
紹興祀嶽鎮海瀆四十三首·奠玉幣用《明安》。
作者：郊廟朝會歌辭
朝代：宋

司曆告時，惟孟之春。
爰舉時祀，旅于有神。
鼓鍾既設，珪帛具陳。
阜蕃庶物，以福我民。
紹興祀嶽鎮海瀆四十三首·奠玉幣用《明安》。
作者：郊廟朝會歌辭
朝代：宋

彼林有庪，彼澤有沈。
猗與西望，弗菲弗淫。
迺追斯邸，迺㡛斯尋。
卬禮既卒，是用是歆。
紹興祀嶽鎮海瀆四十三首·奠玉幣用《明安》。
作者：郊廟朝會歌辭
朝代：宋

我祀我享，儀物孔周。
一純斯舉，二精聿修。
璞兮其溫，絲兮其紑。
是薦潔蠲，神兮安留。
紹興祀嶽鎮海瀆四十三首·奠玉幣用《明安》。
作者：郊廟朝會歌辭
朝代：宋

相予陰威，厥功浩浩。
一歲之功，何以爲報。
府有珪幣，我其敢私。
肅肅孔懷，于以將之。
紹興祀嶽鎮海瀆四十三首·奠玉幣用《明安》。
作者：郊廟朝會歌辭
朝代：宋

練日有望，高靈來下。
何以告誠，心惟物假。
有篚斯實，有寶斯籍。
于以奠之，神光燭夜。
紹興祀嶽鎮海瀆四十三首·東嶽位酌獻用《成安》。
作者：郊廟朝會歌辭
朝代：宋

巖巖天齊，自古在昔。
膚寸之雲，四方其澤。
惟時東作，祀事迺飭。
惠我無疆，恩霑動植。
紹興祀嶽鎮海瀆四十三首·東方迎神用《凝安》。
作者：郊廟朝會歌辭
朝代：宋

帝奠九廛，孰匪我疆。
繄我東土，山川相望。
祀事孔時，肅雍不忘。
嶪峨濛鴻，郁哉洋洋。
紹興祀嶽鎮海瀆四十三首·東海位。
作者：郊廟朝會歌辭
朝代：宋

澒洞鴻濛，天與無極。
導納江漢，節宣南北。
順助其功，善下惟德。
我祀孔時，以介景福。
紹興祀嶽鎮海瀆四十三首·東瀆位。
作者：郊廟朝會歌辭
朝代：宋

我祀伊何，于彼長淮。
導源桐柏，委注蓬萊。
扞齊護楚，宣威示懷。
豆籩列陳，亦孔之偕。
紹興祀嶽鎮海瀆四十三首·東鎮位。
作者：郊廟朝會歌辭
朝代：宋

惟山有鎮，雄於其方。
東孰爲雄，于沂之疆。
祀事有時，爰舉舊章。
我望匪遥，庶幾燕饗。
紹興祀嶽鎮海瀆四十三首·西嶽位酌獻用《成安》。
作者：郊廟朝會歌辭
朝代：宋

屹削厥方，風雲斯所。
陰邑有宮，侐侐俁俁。
清酤在尊，靈眷在下。
于俎獻兮，則莫我吐。
紹興祀嶽鎮海瀆四十三首·西方迎神用《凝安》。
作者：郊廟朝會歌辭
朝代：宋

有岌斯安，有涵斯洽。
聿相厥成，允祀是答。
爰飭迺奏，迺奏既協。
於昭降止，是遵是接。
紹興祀嶽鎮海瀆四十三首·西海位。
作者：郊廟朝會歌辭
朝代：宋

奄浸坤軸，滋殖其濊。
而典斯稽，有陛有壝。
弗替時舉，元斝斯酹。
胡先于河，實委之會。
紹興祀嶽鎮海瀆四十三首·西瀆位。
作者：郊廟朝會歌辭
朝代：宋

自彼崑虛，于以潜流。
念茲誕潤，豈侯不猶。
在昔中府，暨海聿脩。
迄既望止，神保先卣。
紹興祀嶽鎮海瀆四十三首·西鎮位。
作者：郊廟朝會歌辭
朝代：宋

維吳崇崇，于汧之西。
瞻彼有隴，赫赫不迷。
克裨于嶽，我酌俶齊。
於凡有旅，眡公維躋。
紹興祀嶽鎮海瀆四十三首·送神。曲同迎神。
作者：郊廟朝會歌辭
朝代：宋

薦徹豆籩，熙事備成。
靈兮將歸，羽旄紛紜。
飄其逝矣，浮空籋雲。
悵然顧瞻，有撫懷心。
紹興祀嶽鎮海瀆四十三首·送神。曲同迎神。
作者：郊廟朝會歌辭
朝代：宋

虞至旦兮，靈亦有喜。
蹇欲驤兮，象輿已轙。
粥音送兮，靈聿歸矣。
長無極兮，錫我以祉。
紹興祀嶽鎮海瀆四十三首·送神。曲同迎神。
作者：郊廟朝會歌辭
朝代：宋

迺羞既徹，迺奏及闋。
無餕斯俎，式聽致謁。
不蹇不蹶，不沸不决。
厲魃其祛，永庇有截。
紹興祀嶽鎮海瀆四十三首·送神。曲同迎神。
作者：郊廟朝會歌辭
朝代：宋

靈既醉飽，禮斯徹兮。
靈亦樂康，樂斯闋兮。
雲征飈舉，不可尼兮。
薦福錫祉，曷有極兮。
紹興祀嶽鎮海瀆四十三首·送神用《凝安》。
作者：郊廟朝會歌辭
朝代：宋

蹇兮紛紛，神實戾止。
以飲以食，以享以祀。
𣅺兮冥冥，神亦歸止。
以醉以飽，以錫爾祉。
紹興祀皇地祇十五首·亞、終獻用《文安》。
作者：郊廟朝會歌辭
朝代：宋

禮有祈報，國惟典常。
籩豆豐潔，降升齊莊。
備物致志，式薦累觴。
昭格來享，自天降康。
紹興祀皇地祇十五首·升殿用《正安》。
作者：郊廟朝會歌辭
朝代：宋

景風應時，聿嚴毖祀。
用事方丘，鏘鏘濟濟。
登降有節，三獻成禮。
神其格思，錫我繁祉。
紹興祀皇地祇十五首·太祖位用《定安》。
作者：郊廟朝會歌辭
朝代：宋

毖祀泰折，柔祇是承。
於赫藝祖，道格三靈。
式嚴配侑，厚德惟寧。
爰昭薦幣，享于克誠。
紹興祀皇地祇十五首·太祖位酌獻用《英安》。
作者：郊廟朝會歌辭
朝代：宋

皇矣藝祖，九圍是式。
至哉柔祇，萬彙允殖。
保茲嘉邦，介我黍稷。
酌鬯告虔，作配無極。
紹興祀皇地祇十五首·徹豆用《娛安》。
作者：郊廟朝會歌辭
朝代：宋

承天效法，其道貴誠。
牲羞黄犢，薦德之馨。
芳俎告畢，禮備樂盈。
既靜既安，庶物霑生。
紹興祀皇地祇十五首·捧俎用《豐安》。
作者：郊廟朝會歌辭
朝代：宋

丕答靈貺，蕆事方丘。
豆登在列，鼎俎斯儔。
牲牷告具，寅畏彌周。
柔祇昭格，飈至雲流。
紹興祀皇地祇十五首·文舞退、武舞進用《正安》。
作者：郊廟朝會歌辭
朝代：宋

於穆媼神，媲德彼天。
我修毖祀，以莫不虔。
肆陳時夏，干羽相宣。
靈其來游，降福綿綿。
紹興祀皇地祇十五首·正位奠玉幣用《嘉安》。
作者：郊廟朝會歌辭
朝代：宋

坤元博厚，對越天明。
展事方澤，亶惟顧歆。
嘉玉量幣，祗薦純精。
錫我繁祉，燕及函生。
紹興祀皇地祇十五首·正位酌獻用《光安》。
作者：郊廟朝會歌辭
朝代：宋

祗事坤元，飭躬敢憚。
爰潔粢盛，載嚴圭瓚。
清明內融，嘉旨外粲。
介我繁釐，時億時萬。
紹興祀皇地祇十五首·盥洗用《正安》。
作者：郊廟朝會歌辭
朝代：宋

於穆盛禮，肅肅在宮。
蕆事有初，直于東榮。
滌濯是謹，惟寅惟清。
祗薦柔嘉，享茲克誠。
紹興祀皇地祇十五首·送神用《寧安》。
作者：郊廟朝會歌辭
朝代：宋

至厚至深，其動也剛。
精誠默通，或出其藏。
神之言歸，化斯有光。
相我炎圖，萬世無疆。
紹興祀祚德廟八首·亞、終獻用《正安》。
作者：郊廟朝會歌辭
朝代：宋

𣅺𣅺靈宇，神安且翔。
三哲鼎峙，中薦嘉觴。
凜若義氣，千載彌光。
猗其祐之，錫羨無疆。
紹興祀祚德廟八首·初獻升降用《同安》。
作者：郊廟朝會歌辭
朝代：宋

廟宇更新，輪奐豐敞。
神靈如在，英姿颯爽。
執事進趨，降升俯仰。
威儀翼翼，虔祈歆饗。
紹興祀祚德廟八首·啟佑公位酌獻用《成安》。
作者：郊廟朝會歌辭
朝代：宋

於皇時宋，永祚有基。
始繄覆護，扶而立之。
敢忘昭答，牲分酒釃。
靈其燕饗，益相本支。
紹興祀祚德廟八首·奠幣用《明安》。
作者：郊廟朝會歌辭
朝代：宋

牲薦碩大，幣致精純。
聿升祀事，茲用兼陳。
箱篚既實，奠獻惟寅。
饗我至意，福祿來成。
紹興祀祚德廟八首·彊濟公位酌獻用《成安》。
作者：郊廟朝會歌辭
朝代：宋

以身託孤，實惟死友。
撫嫗長之，若父若母。
潜授于韓，克興厥後。
崇廟以獻，德侈報厚。
紹興祀祚德廟八首·英略公位酌獻用《成安》。
作者：郊廟朝會歌辭
朝代：宋

立孤固難，死亦匪易。
義輕一身，開先趙嗣。
肅穆廟貌，烈有餘氣。
式旋嘉薦，昭哉祀事。
紹興祀祚德廟八首·迎神用《凝安》，姑洗爲宮。
作者：郊廟朝會歌辭
朝代：宋

匿孤立後，惟義惟忠。
昔者神考，追錄乃功。
祀典載加，進爵錫公。
神兮降格，尚鑒褒崇。
紹興祀祚德廟八首·送神用《凝安》。
作者：郊廟朝會歌辭
朝代：宋

禮樂云備，畢觴爾神。
翊翊音送，轙輿若聞。
駕言歸兮，靈斿結雲。
祚我千億，介福來臻。
紹興祀神州地祇十六首·亞、終獻用《文安》。
作者：郊廟朝會歌辭
朝代：宋

縮酌以祼，既旨且多。
三獻有序，情文愈加。
黄祇臨享，錫以休嘉。
廣茲靈祲，覃及邇遐。
紹興祀神州地祇十六首·升殿用《正安》。
作者：郊廟朝會歌辭
朝代：宋

崇崇其壇，屹矣層級。
佩約步趨，降登中節。
左瞻右睨，祥風藹集。
斿旆羽紛，昭鑒翊翊。
紹興祀神州地祇十六首·太宗位奠幣用《嘉安》。
作者：郊廟朝會歌辭
朝代：宋

穆穆令聞，溥博有容。
澤被萬宇，靡不率從。
恭陳量幣，明薦其衷。
禮亦宜之，享德攸同。
紹興祀神州地祇十六首·太宗位酌獻用《化安》。
作者：郊廟朝會歌辭
朝代：宋

宗德含洪，方祇可儗。
闢土開疆，八埏同軌。
是用作配，有永無紀。
祼獻以享，茂格蕃祉。
紹興祀神州地祇十六首·奉俎用《豐安》。
作者：郊廟朝會歌辭
朝代：宋

肅肅嘉承，唯德其物。
工祝以告，繄民之力。
神哉廣生，孔蕃且碩。
奠于嘉壇，吐之則弗。
紹興祀神州地祇十六首·徹豆用《成安》。
作者：郊廟朝會歌辭
朝代：宋

展牲告全，迺登于俎。
竣事而徹，侑以樂語。
奉釐宣室，祚我神主。
斂敷庶民，並受其祜。
紹興祀神州地祇十六首·文舞退、武舞進用《文安》。
作者：郊廟朝會歌辭
朝代：宋

奕奕綴兆，咸池孔彰。
丕闡文德，靡忘發揚。
進退有節，乃容之常。
樂備爾奏，燁燁榮光。
紹興祀神州地祇十六首·望瘞用《正安》。
作者：郊廟朝會歌辭
朝代：宋

神罔怨恫，燕其有喜。
蕆事告成，爰修瘞禮。
樂闋儀備，休氣四起。
尚謹不愆，念終如始。
紹興祀神州地祇十六首·盥洗用《正安》。
作者：郊廟朝會歌辭
朝代：宋

晨煬致煙，浡然四施。
飄飄風馬，彷彿來斯。
祀事維清，沃之盥之。
載涓載肅，罔有愧辭。
紹興祀神州地祇十六首·神州地祇位奠玉幣用《嘉安》。
作者：郊廟朝會歌辭
朝代：宋

璇璣諧序，籍斂薦嘉。
昭答柔祇，迭奏雅歌。
幣琮以侑，儀腆氣和。
靈其溥臨，容與燕嘉。
紹興祀神州地祇十六首·神州地祇位酌獻用《嘉安》。
作者：郊廟朝會歌辭
朝代：宋

恭承明祀，嘉薦令芳。
亦有桂酒，誠慤是將。
瑟瓚以酌，效懽厥觴。
庶乎燕享，永懷不忘。
紹興祀神州地祇十六首·送神用《寧安》。
作者：郊廟朝會歌辭
朝代：宋

雲馭洋洋，既歆既顧。
悠然聿歸，曷求厥路。
欽想頌堂，跛立以慕。
賚我肸蠁，莫不懌豫。
紹興祀高禖十首·亞、終獻用《文安》。
作者：郊廟朝會歌辭
朝代：宋

中春涓吉，蕆事禖祠。
禮備樂作，籩豆孔時。
貳觴畢舉，薦獻無違。
庶幾神惠，祥啟熊羆。
紹興祀高禖十首·升壇用《正安》。
作者：郊廟朝會歌辭
朝代：宋

有奕禖宮，在國之南。
壇壝既設，威儀孔嚴。
登祀濟濟，神兮顧瞻。
佑我皇祚，宜百斯男。
紹興祀高禖十首·奉俎用《豐安》。
作者：郊廟朝會歌辭
朝代：宋

祗祓禖壇，潔蠲羊豕。
博碩肥腯，爰具牲醴。
執事駿奔，肅將俎几。
神其顧歆，永錫多子。
紹興祀高禖十首·奠玉幣用《嘉安》。
作者：郊廟朝會歌辭
朝代：宋

青律載陽，有鳦頡頏。
祈我繁祉，立子生商。
三牲既薦，玉帛是將。
克禋克祀，有嘉其祥。
紹興祀高禖十首·送神用《理安》。
作者：郊廟朝會歌辭
朝代：宋

嘉薦令芳，有嚴禋祀。
神來燕娭，亦既醉止。
風馭言還，栗然歘起。
以祓以除，錫我蕃祉。
紹興祀高禖十首·青帝位酌獻用《祐安》。伏羲、高辛酌獻并同。
作者：郊廟朝會歌辭
朝代：宋

瑞鳦至止，祀事孔時。
酌以清酒，祼獻載祗。
神具醉止，介我蕃禧。
乃占吉夢，維熊維羆。
紹興祈穀三首·上帝位酌獻用《嘉安》。
作者：郊廟朝會歌辭
朝代：宋

三陽肇新，萬物資始。
精誠祈天，其聽斯邇。
願均雨暘，田疇之喜。
如坻如京，以備百禮。
紹興祈穀三首·太宗位奠幣用《宗安》。
作者：郊廟朝會歌辭
朝代：宋

於穆思文，克配上帝。
涓選休成，遵揚嚴衛。
祗薦明誠，肅陳量幣。
享茲吉蠲，申錫來裔。
紹興祈穀三首·太宗位酌獻用《德安》。
作者：郊廟朝會歌辭
朝代：宋

天錫勇智，允惟太宗。
功隆德盛，與帝比崇。
禮嚴陟配，誠達精衷。
尚其錫祉，歲以屢豐。
紹興祭風師六首·亞、終獻。
作者：郊廟朝會歌辭
朝代：宋

禮有三祀，儀物視帝。
神臨消摇，疇敢跛倚。
重觴載申，百味孔旨。
神兮樂康，答我以祉。
紹興祭風師六首·初獻升降、盥洗用《欽安》。
作者：郊廟朝會歌辭
朝代：宋

神哉沛矣，厥靈載揚。
揚靈如何，剡剡皇皇。
我其承之，繩繩齊莊。
往從鬰人，爰俠斯芳。
紹興祭風師六首·奠幣用《容安》。
作者：郊廟朝會歌辭
朝代：宋

物之流形，甚畏瘥癘。
八風平矣，嘉生以遂。
絲縷之積，有量斯幣。
惟本之報，匪物之貴。
紹興祭風師六首·迎神用《欣安》。
作者：郊廟朝會歌辭
朝代：宋

夫物絪縕，神氣撓之。
誰歟其司，維南之箕。
俶哉明庶，我祀維時。
我心孔勞，神其下來。
紹興祭風師六首·送神。曲同迎神。
作者：郊廟朝會歌辭
朝代：宋

荃其止乎，禗禗其容。
奄橫四海，蹇莫之窮。
時不驟得，禮焉有終。
荃其行乎，余心𢥞𢥞。
紹興祭風師六首·酌獻用《雍安》。
作者：郊廟朝會歌辭
朝代：宋

我求於神，無臭無聲。
神之燕饗，惟時專精。
大磬在列，槱燎在庭。
侑我桂酒，娭其以聽。
紹興親享明堂二十六首·上帝位奠玉幣用《鎮安》。
作者：郊廟朝會歌辭
朝代：宋

皇皇后帝，周覽四方。
眷我前烈，燕娭此堂。
金支秀發，黼帳高張。
世歆明祀，曰宋是常。
紹興親享明堂二十六首·升堂用《儀安》。
作者：郊廟朝會歌辭
朝代：宋

於赫明堂，肇稱禋祀。
祖宗來游，亦侑于帝。
九州駿奔，百辟咸事。
斂時純休，錫我萬世。
紹興親享明堂二十六首·太宗位奠幣用《化安》。
作者：郊廟朝會歌辭
朝代：宋

帝神來格，靡祀不從。
侑坐而食，獨升祖宗。
在庭祗肅，展采錯重。
三獻之禮，百年之容。
紹興親享明堂二十六首·太宗位酌獻用《韶安》。
作者：郊廟朝會歌辭
朝代：宋

紹天承業，繼世立功。
帷幄屢勝，車書始同。
武掃氛霧，文垂日虹。
遺澤所及，孰知其終。
紹興親享明堂二十六首·太祖位奠幣用《廣安》。
作者：郊廟朝會歌辭
朝代：宋

推尊太元，重屋爲盛。
誰其配之，我祖齊聖。
開基握符，正位凝命。
於萬斯年，孝孫有慶。
紹興親享明堂二十六首·尚書捧俎用《禧安》。
作者：郊廟朝會歌辭
朝代：宋

展牲登俎，簫韶在庭。
羞陳五室，意徹三靈。
匪物斯享，惟誠則馨。
永作祭主，神其億寧。
紹興親享明堂二十六首·徹豆用《歆安》。
作者：郊廟朝會歌辭
朝代：宋

工祝告休，笙鏞云闋。
酒茅既除，牲俎斯徹。
幽明罔恫，中外咸悅。
禮成伊何，天地同節。
紹興親享明堂二十六首·徽宗位奠幣用《泰安》。
作者：郊廟朝會歌辭
朝代：宋

於穆帝臨，至矣元造。
克配其儀，惟我文考。
仁恩廣覃，奕葉永保。
宗祀惟初，以揚孝道。
紹興親享明堂二十六首·徽宗位酌獻用《成安》。
作者：郊廟朝會歌辭
朝代：宋

欽惟合宮，承神至尊。
祗戒專精，儼然若存。
奠茲嘉觴，茝蘭其芬。
發祉隤祥，以子以孫。
紹興親享明堂二十六首·文舞退、武舞進用《穆安》。
作者：郊廟朝會歌辭
朝代：宋

神之歘至，慶陰杳冥。
風馬雲車，恍若有承。
備形聲容，於昭文明。
庶幾嘉虞，來享來寧。
紹興親享明堂二十六首·昊天上帝位酌獻用《慶安》。
作者：郊廟朝會歌辭
朝代：宋

日在東陸，維時上辛。
肇開陽館，恭禮尊神。
蒼玉輝夜，紫煙煬晨。
祖宗並配，天地同禋。
紹興親享明堂二十六首·望燎用《儀安》。
作者：郊廟朝會歌辭
朝代：宋

載酌載獻，以純以精。
歌傳夜誦，物備秋成。
報本斯極，聽卑則明。
願儲景貺，福我羣生。
紹興親享明堂二十六首·望瘞用《儀安》。
作者：郊廟朝會歌辭
朝代：宋

禮協豐融，誠交彷彿。
辟公受膰，宗祀臨瘞。
貽我來牟，以興嗣歲。
山川出雲，天地同氣。
紹興親享明堂二十六首·皇地祇位奠玉幣用《嘉安》。
作者：郊廟朝會歌辭
朝代：宋

至哉坤元，持載萬物。
繼天神聖，觀世治忽。
頌祇之堂，薦以圭黻。
孰爲邦休，四海無拂。
紹興親享明堂二十六首·皇地祇位酌獻用《彰安》。
作者：郊廟朝會歌辭
朝代：宋

地禩泰折，歌同我將。
黝牲純潔，絲竹發揚。
博厚而久，含洪以光。
扶持宗社，曰篤不忘。
紹興親享明堂二十六首·皇帝入門用《儀安》。
作者：郊廟朝會歌辭
朝代：宋

惟我有宋，昊天子之。
三年卜祀，百世承基。
施及沖眇，奉牲以祠。
敢忘齋栗，偏舉上儀。
紹興親享明堂二十六首·皇帝還位用《儀安》。
作者：郊廟朝會歌辭
朝代：宋

耳聽鋗玉，目瞻熉珠。
樂備周奏，儀參漢圖。
神人並况，天地同符。
亦既見帝，王心則愉。
紹興親享明堂二十六首·皇帝還小次用《儀安》。
作者：郊廟朝會歌辭
朝代：宋

匏尊既舉，鞂席未移。
有德斯顧，靡神不娭。
物情肅穆，天宇清夷。
宅中受命，永復邦基。
紹興親享明堂二十六首·皇帝飲福用《胙安》。
作者：郊廟朝會歌辭
朝代：宋

孰謂天遠，至誠則通。
孰謂地厚，與天則同。
惠我純嘏，克成大功。
握圖而治，如日之中。
紹興親享明堂二十六首·盥洗用《儀安》。
作者：郊廟朝會歌辭
朝代：宋

肇開九筵，維古之倣。
皇皇大神，來顧來享。
庶儀交修，百辟顯相。
微誠自中，交際天壤。
紹興親享明堂二十六首·終獻用《穆安》。
作者：郊廟朝會歌辭
朝代：宋

誠一爲專，禮三而稱。
孰陪邦祠，惟我同姓。
金絲屢調，圭玉交映。
是謂熙成，福來神聽。
紹興親享明堂二十六首·送神用《誠安》。
作者：郊廟朝會歌辭
朝代：宋

奕奕宗祀，煌煌禮文。
高靈下墮，精意升聞。
熙事既畢，忽乘青雲。
敢拜明貺，永清世氛。
紹興親享明堂二十六首·還大次用《憩安》。
作者：郊廟朝會歌辭
朝代：宋

應天以實，已事而竣。
氈案朝帝，竹宮拜神。
靈光下燭，協氣斯陳。
福祿時萬，基圖日新。
紹興親享明堂二十六首·降神用《誠安》。
作者：郊廟朝會歌辭
朝代：宋

噫神何親，惟德是輔。
玉牲具陳，誠則來顧。
我開明堂，遵國之故。
尚蒙居歆，以篤宗祜。
紹興釋奠武成王七首·亞、終獻用《正安》。
作者：郊廟朝會歌辭
朝代：宋

道助文德，言爲世師。
功名不泯，祀事無遺。
旨酒惟馨，具醉在茲。
有嘉累獻，神其燕娭。
紹興釋奠武成王七首·初獻升殿用《同安》。
作者：郊廟朝會歌辭
朝代：宋

肅肅廟中，有嚴階墄。
匪棘匪徐，進退可則。
冕服是儀，環珮有節。
神之鑒觀，率履不越。
紹興釋奠武成王七首·奠幣用《明安》。
作者：郊廟朝會歌辭
朝代：宋

祀率舊典，禮崇駿功。
齊明衷正，肸蠁豐融。
量幣肅備，周旋鞠躬。
神其昭受，幽贊無窮。
紹興釋奠武成王七首·正位酌獻用《成安》。
作者：郊廟朝會歌辭
朝代：宋

赫赫尚父，時維鷹揚。
神潜韜略，襟抱帝王。
談笑致主，竹帛流芳。
國有嚴祀，載稽典常。
紹興釋奠武成王七首·留侯位酌獻。
作者：郊廟朝會歌辭
朝代：宋

眷彼留侯，奇籌贊漢。
依乘風雲，勒成功旦。
克配明禋，儀刑有煥。
英氣如生，來格來衎。
紹興釋奠武成王七首·迎神用《凝安》，姑洗爲宮。
作者：郊廟朝會歌辭
朝代：宋

於赫烈武，光昭古今。
載嚴祀事，敕備惟欽。
既潔其牲，既諧其音。
神之格思，來顧來歆。
紹興釋奠武成王七首·送神。
作者：郊廟朝會歌辭
朝代：宋

日惟上戊，神顧精純。
禮備三獻，樂成七均。
奄留洋洋，流福無垠。
言還恍惚，空想如存。
紹興雩祀一首
作者：郊廟朝會歌辭
朝代：宋

蒼蒼昊穹，覆臨下土。
欽惟歲事，民所依怙。
爰竭精虔，禮典斯舉。
甘澤以時，介我稷黍。
至和祫享三首·奠瓚用《嘉安》。
作者：郊廟朝會歌辭
朝代：宋

昭穆親祖，自室徂堂。
禮備樂成，肅然祼將。
瑟瓚黄流，條鬯芬芳。
氣達淵泉，神孚來享。
至和祫享三首·迎神用《興安》。
作者：郊廟朝會歌辭
朝代：宋

濡露降霜，永懷孝思。
祫食諦敘，再閏之期。
歌德詠功，八音播之。
歆神惟始，靈其格茲。
至和祫享三首·送神用《興安》。
作者：郊廟朝會歌辭
朝代：宋

四祖基慶，三后在天。
薦侑備成，靈娭其旋。
孝孫應嘏，受福永年。
送之懷之，明發惻然。
至道元年冊皇太子二首·其一
作者：郊廟朝會歌辭
朝代：宋

主鬯之重，允屬賢明。
承華肇啟，上嗣騰英。
禮修樂舉，育德開榮。
一人元良，萬邦以寧。
至道元年冊皇太子二首·其二
作者：郊廟朝會歌辭
朝代：宋

皇儲既建，聖祚無疆。
鸞旌列敘，雞戟分行。
前星有爛，瑞日重光。
際天接聖，溫文允臧。
親耕藉田七首·公卿耕藉。
作者：郊廟朝會歌辭
朝代：宋

羣公顯相，奉事齋莊。
率時農夫，舉耜載揚。
播厥百穀，以佑我皇。
多黍多稌，丕應農祥。
親耕藉田七首·升壇。
作者：郊廟朝會歌辭
朝代：宋

方壇屹立，陛級而登。
玉色下照，臨觀耦耕。
萬目咸臯，如日之升。
成規成矩，百祿是膺。
親耕藉田七首·歸大次。
作者：郊廟朝會歌辭
朝代：宋

教民稼穡，不令而行。
進退有度，琚瑀鏘鳴。
言還熉幄，禮則告成。
帝命率育，明德惟馨。
親耕藉田七首·皇帝出大次用《乾安》。
作者：郊廟朝會歌辭
朝代：宋

勤勞稼穡，必躬必親。
爲藉千畝，以教導民。
帝出乎震，時惟上春。
天顔咫尺，望之如雲。
親耕藉田七首·群官耕藉。
作者：郊廟朝會歌辭
朝代：宋

畟畟良耜，我田既臧。
土膏其動，春日載陽。
執事有恪，于此中邦。
農夫之慶，棲畝餘糧。
親耕藉田七首·親耕。
作者：郊廟朝會歌辭
朝代：宋

元辰既擇，禮備樂成。
洪縻在手，祗飾專精。
三推一墢，端冕朱紘。
靡辭染屨，以示黎甿。
親耕藉田七首·降壇。
作者：郊廟朝會歌辭
朝代：宋

肇新帝藉，率我農人。
三推終畝，祗事咸均。
陟降孔時，粲然有文。
受天之祜，多稼如雲。
迎奉聖像四首·太宗位。
作者：郊廟朝會歌辭
朝代：宋

於顯神宗，德洽區中。
祥金爍冶，範茲睟容。
殊庭胥宇，備物致恭。
明威有赫，降福來同。
迎奉聖像四首·太祖位。
作者：郊廟朝會歌辭
朝代：宋

烝哉大君，聿懷帝祖。
鎔範真儀，奉尊靈宇。
至感祥開，洪輝物臯。
瞻謁盡恭，飛英率土。
迎奉聖像四首·玉皇位。
作者：郊廟朝會歌辭
朝代：宋

玉虛上帝，金像睟容。
宅真雲構，練日龜從。
維皇對越，率禮寅恭。
靈心丕應，福祿來崇。
迎奉聖像四首·聖祖位。
作者：郊廟朝會歌辭
朝代：宋

總化在天，保昌厥緒。
降格皇闈，瓊輪載御。
藻仗星陳，睟容金鑄。
佑我慶基，宅茲靈宇。
郊祀樂章·亞獻宮架奏黄鍾宮穆安之樂威功睿德之舞
作者：郊廟朝會歌辭
朝代：宋

四阿有嚴，神既戾止。
備物雖儀，潔誠惟己。
有來振振，相我熙事。
載酌陶匏，以成毖祀。
郊祀樂章·太祖皇帝位酌獻登歌作大呂宮彰安之曲
作者：郊廟朝會歌辭
朝代：宋

一德開基，百年垂統。
中天禘郊，薄海朝貢。
寶龜相承，器鼎加重。
澤深慶綿，帝復命宋。
開禧三年成肅皇后祔廟一首·酌獻用《歆安》。
作者：郊廟朝會歌辭
朝代：宋

天合重華，內治昭融。
承承繼繼，保佑恩隆。
歸從阜陵，登祔太宮。
燕我後人，福祿來崇。
雍熙享先農六首餘同祈穀
作者：郊廟朝會歌辭
朝代：宋

先農播種，九穀務滋。
靈壇致享，良耜陳儀。
吉日惟亥，運屬純熙。
樂之作矣，神其格思。
雍熙享先農六首餘同祈穀·亞獻用《正安》。
作者：郊廟朝會歌辭
朝代：宋

祀惟古典，食乃民天。
歆茲潔祀，以應祈年。
雍熙享先農六首餘同祈穀·奉俎用《豐安》。
作者：郊廟朝會歌辭
朝代：宋

肅陳韶舞，祗薦犧牲。
乃逆黄俎，以率躬耕。
雍熙享先農六首餘同祈穀·奠玉幣用《敷安》。
作者：郊廟朝會歌辭
朝代：宋

親耕展祀，明靈來格。
九有駿奔，百司庇職。
獻奠肅肅，登降翼翼。
祈彼豐穰，福流萬國。
雍熙享先農六首餘同祈穀·終獻用《正安》。
作者：郊廟朝會歌辭
朝代：宋

式陳芳薦，爰致虔誠。
神其降鑒，永福黎甿。
雍熙享先農六首餘同祈穀·送神用《靜安》。
作者：郊廟朝會歌辭
朝代：宋

明禋紺壇，靈風肅然。
登歌已闋，神馭將旋。
道光帝籍，禮備公田。
鑒茲躬稼，永賜豐年。
雨師五首·升降用《欽安》。
作者：郊廟朝會歌辭
朝代：宋

佩玉璆如，黼黻襜如。
承神不懈，訖獲嘉虞。
聖皇命祀，臣敢弗恭。
凡爾在位，翼翼雍雍。
雨師五首·奠幣用《容安》。
作者：郊廟朝會歌辭
朝代：宋

崇崇壇階，靈既降止。
有嚴執奠，承祀茲始。
明靈在天，式顧庶察。
澤潤以時，永拂荒札。
雨師五首·迎神用《欣安》。
作者：郊廟朝會歌辭
朝代：宋

神之無象，亦可思索。
維雲陰陰，維風莫莫。
降止壇宇，來顧芳馨。
侑以鼓歌，薦此明誠。
雨師五首·送神用《欣安》。
作者：郊廟朝會歌辭
朝代：宋

牲俎告徹，嘉樂休成。
卒事有嚴，燕虞高靈。
蕃我民人，育我稷黍。
萬有千祀，承神之祜。
雨師五首·酌獻，亞、終獻用《雍安》。
作者：郊廟朝會歌辭
朝代：宋

寅恭我神，惟上之使。
俾成康年，民徯休祉。
折俎既登，𣂏酒既盈。
匪薦是專，配以明誠。
雨師雷神七首·亞、終獻。曲同初獻。
作者：郊廟朝會歌辭
朝代：宋

作解之德，形聲一兮。
爰展獻侑，酌則三兮。
我興有假，云胡有私。
下土是冒，庶其遠而。
雨師雷神七首·初獻盥洗、升降用《欽安》。
作者：郊廟朝會歌辭
朝代：宋

言言祠宮，爰考我禮。
維西有罍，維東有洗。
爰潔爰滌，載薦其醴。
神在何斯，匪遠具邇。
雨師雷神七首·奠幣用《容安》。
作者：郊廟朝會歌辭
朝代：宋

霈兮隠兮，蹶其陰威。
相我有終，胡寧不知。
我幣有陳，我邸斯珪。
豈維有陳，于以奠之。
雨師雷神七首·迎神用《欣安》。
作者：郊廟朝會歌辭
朝代：宋

衆萬之託，動之潤之。
昭格孔時，維神之依。
泠然後先，肆我肯顧。
是耶非耶，紛其來下。
雨師雷神七首·送神。曲同迎神。
作者：郊廟朝會歌辭
朝代：宋

陰旄載旋，鼓車其鞭。
問神安歸，冥然而天。
皇有正命，祀事孔蠲。
其臨其歸，億萬斯年。
雨師雷神七首·雨師位酌獻用《雍安》。
作者：郊廟朝會歌辭
朝代：宋

山川出雲，裔裔而縷。
載霪載濛，其德迺溥。
自古有年，胡然莫祖。
無簡我觴，無怠我俎。
雨師雷神七首·雷神位酌獻。曲同雨師。
作者：郊廟朝會歌辭
朝代：宋

瞻彼南山，有虺其出。
維蟄之奮，維癘之息。
眷焉顧饗，在夏之日。
觴豆匪報，皇忍忘德。
高宗建炎初祀昊天上帝·上帝位奠玉幣用《嘉安》。
作者：郊廟朝會歌辭
朝代：宋

治極發聞，不瑕有芬。
嘉玉陳幣，神屆欣欣。
誠心昭著，欽恭無文。
以妥以侑，篤祜何垠。
高宗建炎初祀昊天上帝·上帝酌獻用《嘉安》。
作者：郊廟朝會歌辭
朝代：宋

氣萌黄鍾，萬物資始。
欽若高穹，吉蠲時祀。
神策泰元，增授無已。
群生熙熙，函蒙繁祉。
高宗建炎初祀昊天上帝·亞、終獻用《文安》。
作者：郊廟朝會歌辭
朝代：宋

惟聖普臨，順皇之德。
典禮有彝，享祀不忒。
籩豆靜嘉，降登肸飭。
神具醉止，景貺咸集。
高宗建炎初祀昊天上帝·升壇用《正安》。
作者：郊廟朝會歌辭
朝代：宋

皇矣上帝，神格無方。
一陽肇復，典祀有常。
豆登豐潔，薦德清香。
棐誠居歆，降福穰穰。
高宗建炎初祀昊天上帝·太祖位奠幣用《定安》。
作者：郊廟朝會歌辭
朝代：宋

茫茫蒼穹，孰知其紀。
精意潜通，雖遠而邇。
量幣薦誠，有實斯篚。
睠然顧之，永錫繁祉。
高宗建炎初祀昊天上帝·太祖位酌獻用《英安》。
作者：郊廟朝會歌辭
朝代：宋

赫赫翼祖，受命于天。
德邁三代，威加八埏。
陟配上帝，明禋告虔。
流光垂裕，於萬斯年。
高宗建炎初祀昊天上帝·徹豆用《肅安》。
作者：郊廟朝會歌辭
朝代：宋

內心齊誠，外物蠲潔。
神來迪嘗，俎豆既徹。
燕及群生，靡或夭閼。
降福穰穰，時萬時億。
高宗建炎初祀昊天上帝·捧俎用《豐安》。
作者：郊廟朝會歌辭
朝代：宋

祀事孔明，禮文惟楙。
爰潔犧牲，載登俎豆。
或肆或將，無聲無臭。
精祲潜通，永綏我后。
高宗建炎初祀昊天上帝·文舞退、武舞進用《正安》。
作者：郊廟朝會歌辭
朝代：宋

大德曰生，陰陽寒暑。
樂舞形容，干戚籥羽。
一弛一張，退旅進旅。
神安樂之，祉錫綿宇。
高宗建炎初祀昊天上帝·望燎用《正安》。
作者：郊廟朝會歌辭
朝代：宋

靈承上帝，精意感通。
馨香旁達，粢盛既豐。
登降有儀，祀備樂終。
神之聽之，福祿來崇。
高宗建炎初祀昊天上帝·皇帝盥洗用《正安》。
作者：郊廟朝會歌辭
朝代：宋

靈承上帝，厲意專精。
設洗于阼，罍水以清。
盥以致潔，感通神明。
無遠弗屆，其饗茲誠。
高宗建炎初祀昊天上帝·皇帝還位用《正安》。
作者：郊廟朝會歌辭
朝代：宋

典祀有常，昭事上帝。
奉以告虔，逮迄奠幣。
鍾鼓既設，禮儀既備。
神之格思，恭承貺賜。
高宗建炎初祀昊天上帝·送神用《景安》。
作者：郊廟朝會歌辭
朝代：宋

於赫上帝，乘龍御天。
惟聖克事，明饗斯虔。
薦豆云徹，靈猋且旋。
載錫休祉，其惟有年。
高宗明堂前朝獻景靈宮十首·升殿用《乾安》。
作者：郊廟朝會歌辭
朝代：宋

帝既臨享，龍馭華耀。
孝孫承之，陟降在廟。
誠意上交，慶陰下冒。
天休駢至，千億克紹。
高宗明堂前朝獻景靈宮十首·奉饌用《吉安》。
作者：郊廟朝會歌辭
朝代：宋

瓊琚鏘鏘，玄衣繡裳。
薦嘉升香，粢盛芬芳。
禮儀莫愆，鼓鐘喤喤。
曾孫之常，綏福無疆。
高宗明堂前朝獻景靈宮十首·徹饌用《吉安》。
作者：郊廟朝會歌辭
朝代：宋

洋洋降臨，肅肅布列。
熙事既成，嘉籩告徹。
九天儲慶，垂佑無缺。
寖明寖昌，綿綿瓜瓞。
高宗明堂前朝獻景靈宮十首·文舞退、武舞進用《正安》。
作者：郊廟朝會歌辭
朝代：宋

進旅退旅，載執干戚。
不愆于儀，容服有赫。
式妥式侑，神保是格。
靈鑒孔昭，孝思維則。
高宗明堂前朝獻景靈宮十首·望燎用《乾安》。
作者：郊廟朝會歌辭
朝代：宋

奕奕原祠，有嚴毖祀。
禮儀孔宣，燔燎斯暨。
帝心肅祗，天步旋止。
熙事既成，永膺蕃祉。
高宗明堂前朝獻景靈宮十首·聖祖位奠玉幣用《靈安》。
作者：郊廟朝會歌辭
朝代：宋

玉氣如虹，豐繒充笥。
既奉既將，亦奠在位。
有永羣后，實相祀事。
何以臨下，心意不貳。
高宗明堂前朝獻景靈宮十首·聖祖位酌獻用《祖安》。
作者：郊廟朝會歌辭
朝代：宋

裴回若留，靈其有喜。
薦我馨香，挹茲酒醴。
我祖在天，執道之紀。
申佑無疆，奏神稱禮。
高宗明堂前朝獻景靈宮十首·送真用《太安》。
作者：郊廟朝會歌辭
朝代：宋

高飛安翔，持御陰陽。
幽贊圓穹，監觀四方。
元精回復，奄虞孔良。
畢觴降嘏，偃蹇于驤。
高宗明堂前朝獻景靈宮十首·降聖用《大安》。
作者：郊廟朝會歌辭
朝代：宋

德惟馨香，升聞八方。
粵神之從，燦然有光。
驂飛乘蒼，啾啾蹌蹌。
消摇從容，顧予不忘。
高宗明堂前朝獻景靈宮十首·飲福用《報安》。亞、終獻《沖安》用舊辭。
作者：郊廟朝會歌辭
朝代：宋

於赫大神，總司元化。
監我純精，威光來下。
延昌之貺，千億馮藉。
曾孫保之，丕平是迓。
高宗祀明堂前朝享太廟二十一首·亞獻用《正安》。
作者：郊廟朝會歌辭
朝代：宋

威神在天，來格于誠。
既載清酤，有聞無聲。
相予熙事，時頼宗英。
肅肅雝雝，允協思成。
高宗祀明堂前朝享太廟二十一首·僖祖室酌獻用《基命》。
作者：郊廟朝會歌辭
朝代：宋

何慶之長，實兆于商。
由商太戊，子孫其昌。
皇基成命，宋道用光。
詒厥孫謀，膺受四方。
高宗祀明堂前朝享太廟二十一首·升殿用《乾安》。
作者：郊廟朝會歌辭
朝代：宋

肅哉清宮，熉珠照幄。
神之來思，八音振作。
赤舄龍章，奉玉惟恪。
匪今斯今，先民時若。
高宗祀明堂前朝享太廟二十一首·哲宗室用《重光》。
作者：郊廟朝會歌辭
朝代：宋

明哲煌煌，照臨無疆。
丕承先志，嘉靖多方。
朝廷尊榮，民庶樂康。
珍符來應，錫茲重光。
高宗祀明堂前朝享太廟二十一首·太宗室用《大定》。
作者：郊廟朝會歌辭
朝代：宋

煌煌神武，再御戎軒。
時惠南土，旋定太原。
車書混同，聲教布宣。
維天佑之，億萬斯年。
高宗祀明堂前朝享太廟二十一首·太祖室用《皇武》。
作者：郊廟朝會歌辭
朝代：宋

猗歟皇祖，下民攸歸。
膺帝之命，龍翔太微。
戎車雷動，天地清夷。
峨峨奉璋，萬世無違。
高宗祀明堂前朝享太廟二十一首·宣祖室酌獻用《天元》。
作者：郊廟朝會歌辭
朝代：宋

昭哉皇祖，駿發其祥。
雕戈圭瓚，盛烈載揚。
天錫寶符，俾熾而昌。
神聖應期，赫然垂光。
高宗祀明堂前朝享太廟二十一首·徹豆用《豐安》。
作者：郊廟朝會歌辭
朝代：宋

歆我齊明，威德如存。
牲牷是享，圭玉其溫。
羣公執事，亦既駿奔。
禮成告徹，咸福黎元。
高宗祀明堂前朝享太廟二十一首·徽宗室用《承元》。
作者：郊廟朝會歌辭
朝代：宋

聖考巍巍，光紹丕基。
禮隆樂備，時維純熙。
天仁兼覆，皇化無爲。
功成弗處，心潜希夷。
高宗祀明堂前朝享太廟二十一首·捧俎用《豐安》。
作者：郊廟朝會歌辭
朝代：宋

來相于庭，鳴鋗鏘鏘。
奉牲而告，登彼雕房。
非牲之備，民庶是康。
神依民聽，上帝斯皇。
高宗祀明堂前朝享太廟二十一首·文舞退、武舞進用《正安》。
作者：郊廟朝會歌辭
朝代：宋

作樂合祖，筍簴在庭。
衆奏具舉，肅雝和鳴。
神靈來格，庶幾是聽。
皦繹以終，永觀厥成。
高宗祀明堂前朝享太廟二十一首·皇帝入門用《乾安》。
作者：郊廟朝會歌辭
朝代：宋

於皇我后，祗戒專精。
齊肅有容，祖考是承。
造次匪懈，孝思純誠。
神聽有格，福祿來寧。
高宗祀明堂前朝享太廟二十一首·盥洗用《乾安》。
作者：郊廟朝會歌辭
朝代：宋

於皇維后，觀盥之初。
精意昭著，既順既愉。
圭鬯承祀，卿士咸趨。
目視心化，四方其孚。
高宗祀明堂前朝享太廟二十一首·真宗室用《熙文》。仁宗室曲同郊祀，送神亦同。
作者：郊廟朝會歌辭
朝代：宋

於皇真宗，體道之崇。
游心物外，應迹寰中。
四方既同，化民以躬。
清浄無爲，盛德之容。
高宗祀明堂前朝享太廟二十一首·神宗室用《大明》。
作者：郊廟朝會歌辭
朝代：宋

烝哉維后，繼明體神。
憲章文武，宜民宜人。
經世之道，功格于天。
子孫嚴祀，無窮之傳。
高宗祀明堂前朝享太廟二十一首·終獻用《正安》。
作者：郊廟朝會歌辭
朝代：宋

疏冪三舉，誠意一純。
孰陪予祀，公族振振。
明靈來娭，樂舞具陳。
奉神所佑，昭孝息民。
高宗祀明堂前朝享太廟二十一首·翼祖室用《大順》。
作者：郊廟朝會歌辭
朝代：宋

上帝監觀，維仁是依。
繼世修德，皇心顧之。
其顧伊何，在彼冀方。
施于子孫，降福穰穰。
高宗祀明堂前朝享太廟二十一首·英宗室用《治隆》。
作者：郊廟朝會歌辭
朝代：宋

噫我大君，嗣世修文。
維文維武，諟繼虞勳。
天錫丕祚，施于後昆。
於薦清酤，酌之欣欣。
高宗祀明堂前朝享太廟二十一首·迎神用《興安》。
作者：郊廟朝會歌辭
朝代：宋

涓選休成，祖考是享。
夙夜專精，求諸惚恍。
洋洋在上，惟神之仰。
鬯矣清明，應之如響。
高宗祀明堂前朝享太廟二十一首·還大次用《乾安》。
作者：郊廟朝會歌辭
朝代：宋

神明既交，恍若有承。
欽翼齊莊，福祿具膺。
王業是興，祖武是繩。
佑我億年，以莫不增。
高宗祀明堂前朝享太廟二十一首·飲福用《禧安》。
作者：郊廟朝會歌辭
朝代：宋

赫赫明明，德與天通。
施于孫子，福祿攸同。
日靖四方，民和年豐。
有秩斯祜，申錫無窮。
高宗郊前朝獻景靈宮二十一首·亞、終獻用《沖安》。
作者：郊廟朝會歌辭
朝代：宋

五音飭奏，神既億康。
澹其容與，薦此嘉觴。
有來顯相，鋗玉鏘鏘。
奉承若宥，罔不齋莊。
高宗郊前朝獻景靈宮二十一首·再盥洗用《乾安》。
作者：郊廟朝會歌辭
朝代：宋

有嚴大禮，對時休明。
情文則粲，蠲潔必清。
再臨觀盥，以專以精。
真游來格，永觀厥成。
高宗郊前朝獻景靈宮二十一首·再詣聖祖位用《乾安》。
作者：郊廟朝會歌辭
朝代：宋

於赫炎宋，十葉華耀。
屬茲郊報，陟降在廟。
其降伊何，椒漿桂酒。
再拜斟酌，永御九有。
高宗郊前朝獻景靈宮二十一首·升殿用《乾安》。
作者：郊廟朝會歌辭
朝代：宋

帝既臨饗，罄茲精意。
對越在天，爰升紫陛。
孔容翼翼，保承丕緒。
孝奉天儀，永錫爾類。
高宗郊前朝獻景靈宮二十一首·奉饌用《吉安》。
作者：郊廟朝會歌辭
朝代：宋

百職駿奔，來相于庭。
奉盛以告，登茲芳馨。
際天蟠地，默運三靈。
神兮來歆，祚我休平。
高宗郊前朝獻景靈宮二十一首·徹饌用《吉安》。
作者：郊廟朝會歌辭
朝代：宋

普淖既薦，苾芬孔時。
神嗜而顧，有來燕娭。
饗矣將徹，載欽載祗。
展詩以侑，益臻厥熙。
高宗郊前朝獻景靈宮二十一首·文舞退、武舞進用《正安》。
作者：郊廟朝會歌辭
朝代：宋

於皇樂舞，進旅退旅。
一弛一張，笙磬具舉。
豈惟玩聲，象德是似。
神鑒孔昭，福祿來予。
高宗郊前朝獻景靈宮二十一首·望燎用《乾安》。
作者：郊廟朝會歌辭
朝代：宋

奕奕靈宮，有嚴毖祀。
燔燎具揚，禮儀既備。
帝心肅祗，天步旋止。
對越在天，永膺蕃祉。
高宗郊前朝獻景靈宮二十一首·皇帝入門用《乾安》。
作者：郊廟朝會歌辭
朝代：宋

維皇齊居，承神其初。
顒顒昂昂，龍步雲趨。
景鍾鏗如，肅覲清都。
肸蠁之交，神人用孚。
高宗郊前朝獻景靈宮二十一首·盥洗用《乾安》。
作者：郊廟朝會歌辭
朝代：宋

齋居皇皇，瓊琚鏘鏘。
承祭之初，其如在旁。
挹彼注茲，儲禧迎祥。
神之聽之，欣欣樂康。
高宗郊前朝獻景靈宮二十一首·聖祖位奉玉幣用《靈安》。
作者：郊廟朝會歌辭
朝代：宋

上靈始祖，雲景元尊。
嚴祀夙展，六樂朱軒。
明玉之潔，豐帛之溫。
暢乃繼序，承德不愆。
高宗郊前朝獻景靈宮二十一首·聖祖位用《乾安》。
作者：郊廟朝會歌辭
朝代：宋

涓選休辰，有事嘉薦。
琅琅瓊珮，陟降巖殿。
其陟伊何，幣玉斯奠。
周旋中禮，千億儲羨。
高宗郊前朝獻景靈宮二十一首·聖祖位酌獻用《祖安》。御製。
作者：郊廟朝會歌辭
朝代：宋

瑶源誕啟，玉牒肇榮。
覆育羣有，監觀圓清。
酒醴既洽，登薦惟誠。
無有後艱，駿惠雲仍。
高宗郊前朝獻景靈宮二十一首·送真用《太安》。
作者：郊廟朝會歌辭
朝代：宋

雍歌既徹，熙事備成。
神夕奄虞，忽乘青冥。
靈心回睠，監我精禋。
誕降嘉祉，休德昭清。
高宗郊前朝獻景靈宮二十一首·還位用《乾安》。
作者：郊廟朝會歌辭
朝代：宋

奠鬯告成，式旋厥位。
天步雍容，神人燕喜。
九廟觀德，百靈薦祉。
子孫其昌，垂千萬祀。
高宗郊前朝獻景靈宮二十一首·還位用《乾安》。
作者：郊廟朝會歌辭
朝代：宋

帝臨閟庭，逆釐上靈。
神羯安坐，肅若有承。
嘉觴既申，德聞惟馨。
靈光留俞，祚我億齡。
高宗郊前朝獻景靈宮二十一首·還位用《乾安》。
作者：郊廟朝會歌辭
朝代：宋

我后臨饗，奠幣攸畢。
式旋其趨，榘度有式。
禮容齋莊，孝思純實。
天休滋至，時萬時億。
高宗郊前朝獻景靈宮二十一首·還大次用《乾安》。
作者：郊廟朝會歌辭
朝代：宋

帝將于郊，昭事上祀。
爰茲畢觴，復即于此。
飈游載旋，容旌沓騎。
維皇嘉承，錫祚昌熾。
高宗郊前朝獻景靈宮二十一首·降殿用《乾安》。
作者：郊廟朝會歌辭
朝代：宋

我秩元祀，上推靈源。
展事有侐，祲威肅然。
丹墄既降，秉心益虔。
荷天之休，于千萬年。
高宗郊前朝獻景靈宮二十一首·降聖用《太安》。
作者：郊廟朝會歌辭
朝代：宋

惟德馨香，升聞八方。
粵神臨之，來從帝鄉。
萬靈景衛，有燁其光。
監我精純，降福穰穰。
高宗郊前朝獻景靈宮二十一首·飲福用《報安》。
作者：郊廟朝會歌辭
朝代：宋

嘉薦既終，神貺斯復。
賚我思成，靈光下燭。
孝孫承之，載祗載肅。
敷錫庶民，函蒙祉福。
高宗郊祀前朝享太廟三十首·亞獻用《正安》。
作者：郊廟朝會歌辭
朝代：宋

威神在天，享于克誠。
申以貳觴，式昭德馨。
籩豆孔嘉，樂舞具陳。
庶幾是聽，福祿來成。
高宗郊祀前朝享太廟三十首·仁宗室用《美成》。徽宗御製。
作者：郊廟朝會歌辭
朝代：宋

仁德如天，徧覆無偏。
功濟九有，恩涵八埏。
齊民受康，朝野晏然。
擊壤歌謠，四十二年。
高宗郊祀前朝享太廟三十首·僖祖室酌獻用《基命》。
作者：郊廟朝會歌辭
朝代：宋

思文僖祖，基德之元。
皇武大之，受命于天。
積厚流光，不已其傳。
曾孫篤之，於萬斯年。
高宗郊祀前朝享太廟三十首·入小次用《乾安》。
作者：郊廟朝會歌辭
朝代：宋

於皇我后，祗戒專精。
躬製聲詩，文思聰明。
雍容戾止，玉立端誠。
神聽如在，福祿來寧。
高宗郊祀前朝享太廟三十首·哲宗室用《重光》。
作者：郊廟朝會歌辭
朝代：宋

明哲煌煌，照臨無疆。
紹述先志，寔宣重光。
詒謀燕翼，率由舊章。
苾芬孝祀，降福穰穰。
高宗郊祀前朝享太廟三十首·太宗室用《大定》。
作者：郊廟朝會歌辭
朝代：宋

皇矣太宗，嗣服平成。
益奮神旅，再征不庭。
文武秉德，仁孝克明。
以聖傳聖，對越紫清。
高宗郊祀前朝享太廟三十首·太祖室用《皇武》。
作者：郊廟朝會歌辭
朝代：宋

爲民請命，皇祖赫臨。
天地並貺，億萬同心。
造邦以德，介福宜深。
挹彼惟旨，真游居歆。
高宗郊祀前朝享太廟三十首·宣祖室用《天元》。
作者：郊廟朝會歌辭
朝代：宋

昭哉皇祖，源深流長。
雕戈圭瓚，休有烈光。
天祐潜德，繼世其昌。
永懷積累，嘉薦令芳。
高宗郊祀前朝享太廟三十首·尚書奉俎用《豐安》。
作者：郊廟朝會歌辭
朝代：宋

有碩其牲，登于大房。
肅展以享，庶幾迪嘗。
匪腯是告，我民其康。
保艾爾後，垂休無疆。
高宗郊祀前朝享太廟三十首·尚書徹豆用《豐安》。
作者：郊廟朝會歌辭
朝代：宋

熙事既成，嘉籩告徹。
洋洋來臨，藹藹布列。
配帝其功，在天對越。
允集叢釐，萬邦和悅。
高宗郊祀前朝享太廟三十首·徽宗室用《承元》。御製。
作者：郊廟朝會歌辭
朝代：宋

於皇烈考，道化聖神。
堯聰舜孝，文恬武忻。
命子出震，遺駿上賓。
罔極之哀，有古莫倫。
高宗郊祀前朝享太廟三十首·文舞退、武舞進用《正安》。
作者：郊廟朝會歌辭
朝代：宋

八音諧律，綴兆充庭。
進旅退旅，肅恭和平。
盛薦祖宗，靈監昭升。
象功崇德，遹觀厥成。
高宗郊祀前朝享太廟三十首·皇帝入門用《乾安》。後還前殿並同。
作者：郊廟朝會歌辭
朝代：宋

於皇我后，祗戒專精。
假于有廟，祖考是承。
趨進惟肅，僾思惟誠。
神之聽之，來燕來寧。
高宗郊祀前朝享太廟三十首·皇帝再升位詣飲福位用《乾安》。
作者：郊廟朝會歌辭
朝代：宋

維皇親享，至再至三。
禮備樂奏，層陛森嚴。
粢盛芳潔，酒醴旨甘。
雲車風馬，從衛觀瞻。
高宗郊祀前朝享太廟三十首·皇帝再盥洗用《乾安》。
作者：郊廟朝會歌辭
朝代：宋

盥至于再，潔誠愈孚。
帝用祗薦，靈咸嘉虞。
騰歌臚歡，會于軒朱。
觀厥顒若，受福之符。
高宗郊祀前朝享太廟三十首·皇帝出小次用《乾安》。
作者：郊廟朝會歌辭
朝代：宋

夙戒告備，禮節俯成。
妥侑惟乾，氛氳夜澄。
有嚴有翼，列聖靈承。
於穆清閟，肅肅無聲。
高宗郊祀前朝享太廟三十首·皇帝升殿用《乾安》。詣室、降殿並同。
作者：郊廟朝會歌辭
朝代：宋

皇皇大宮，丕顯於穆。
休德昭清，元氣回復。
芝葉蔓茂，桂華馮翼。
孝孫假斯，受茲介福。
高宗郊祀前朝享太廟三十首·盥洗用《乾安》。
作者：郊廟朝會歌辭
朝代：宋

維皇齊精，鬷假于廟。
觀盥之初，惟以潔告。
衎承祖宗，恤祀昭孝。
誠心有孚，介福斯報。
高宗郊祀前朝享太廟三十首·真宗室用《熙文》。
作者：郊廟朝會歌辭
朝代：宋

思文真宗，體道之崇。
憺威赫靈，遵制揚功。
真符鼎來，告成登封。
盛德百世，於昭無窮。
高宗郊祀前朝享太廟三十首·神宗室用《大明》。
作者：郊廟朝會歌辭
朝代：宋

烝哉維后，繼明體神。
稽古行道，文物一新。
潤色鴻業，垂裕後人。
靈斿沛然，來燕來寧。
高宗郊祀前朝享太廟三十首·終獻用《正安》。
作者：郊廟朝會歌辭
朝代：宋

疏冪三舉，誠意一純。
孰陪予祀，公族振振。
神具醉止，燕娭窈冥。
於萬斯年，綏我思成。
高宗郊祀前朝享太廟三十首·翼祖室酌獻用《大順》。
作者：郊廟朝會歌辭
朝代：宋

天命有開，維仁是依。
迺睠冀邦，于以顧之。
其顧伊何，發祥肇基。
施于孫子，虔奉孝思。
高宗郊祀前朝享太廟三十首·英宗室用《治隆》。
作者：郊廟朝會歌辭
朝代：宋

穆穆英宗，持盈守成。
世德作求，是纘是承。
齊家睦族，偃武恢文。
於薦清酤，酌之欣欣。
高宗郊祀前朝享太廟三十首·迎神用《興安》。
作者：郊廟朝會歌辭
朝代：宋

秬鬯既將，黄鍾具奏。
肅我祖考，祗栗以俟。
於皇列聖，在帝左右。
監觀于茲，雲車來下。
高宗郊祀前朝享太廟三十首·送神用《興安》。
作者：郊廟朝會歌辭
朝代：宋

神之來游，風馬雲車。
淹留彷彿，顧瞻欷歔。
神之還歸，鈞天帝居。
監觀于下，何福不除。
高宗郊祀前朝享太廟三十首·還位用《乾安》。
作者：郊廟朝會歌辭
朝代：宋

帝既臨享，步武鳴鸞。
陟降規矩，顒昂周旋。
登歌一再，典禮莫愆。
神之聽之，祉福綿綿。
高宗郊祀前朝享太廟三十首·還大次用《乾安》。
作者：郊廟朝會歌辭
朝代：宋

盛德豐功，一祖六宗。
欽翼燕詒，禋享是崇。
厲意齊精，假廟惟恭。
率禮周旋，福祿來同。
高宗郊祀前朝享太廟三十首·降殿用《乾安》。
作者：郊廟朝會歌辭
朝代：宋

於皇上天，欽哉成命。
集于沖人，丕承列聖。
爰熙紫壇，于廟告慶。
肸蠁潜通，休祥荐應。
高宗郊祀前朝享太廟三十首·降殿用《乾安》。
作者：郊廟朝會歌辭
朝代：宋

明德惟馨，進止回復。
裼襲安恭，嚴若惟谷。
誠意昭融，羣工袂屬。
成此祲容，生乎齊肅。
高宗郊祀前朝享太廟三十首·飲福用《禧安》。
作者：郊廟朝會歌辭
朝代：宋

赫赫明明，維祖維宗。
鑒于文孫，維德之同。
日靖四方，亦同其功。
億萬斯年，以承家邦。
一剪梅·一翦梅·汉粉重番内样妆
作者：郑刚中
朝代：宋
体裁：词

汉粉重番内样妆。新染冰肌，浅浅莺黄。广寒宫迥阻归期，襟袖空馀暗淡香。江路迢迢楚塞长。梦里题诗欲寄将。觉来斜月又沈西，一点檀心，半染微霜。
一剪梅一翦梅
作者：郑刚中
朝代：宋

汉粉重番内样妆。新染冰肌，浅浅莺黄。广寒宫迥阻归期，襟袖空馀黯淡香。江路迢迢楚塞长。梦里题诗欲寄将。觉来斜月又沉西，一点檀心，半染微霜。
一绝寄家
作者：郑刚中
朝代：宋
体裁：七言绝句

惊枕梦回常半夜，倚楼魂断是斜阳。如何行李犹淹泊，未报蒲帆过武昌。
丁已年七月二十一日祷雨中元水府入月六日展
作者：郑刚中
朝代：宋

奉祝出阊阖，祷雨祠中元。陈祠信已荐，拱俟心变虔。山云屡触石，散去如飞烟。惭衷迫秋阳，汗流颈徒延。趑趄念亡状，归马不敢鞭。云台欲旬浃，蹇兆方解悬。皇慈喜嘉霔，报贶礼弗偏。谓乃百神功，共相成丰年。遣昨致祠吏，奔趋各如前。我载谒水府，意惑口莫言。黄屋四海心，责已汤未贤。抑畏动黎庶，精诚格高圆。正恐三日雨，新敕下九天。神令享丰报，然乎其不然。贪功认有者，鄙贱人所怜，神聪冠四渎，宜弗蹈尔愆。益思赞元化，后郊图所先。小臣此将命，芒剌终未捐。
丁巳年七月二十一日祷雨中元水府八月六日展谢祠下皆被旨也然祷后越七日始雨神所为耶其不然也审自神出不无愆期之尤有如不然神之饕上赐也多矣为诗以问之
作者：郑刚中
朝代：宋

奉祝出阊阖，祷雨祠中元。陈祠信已荐，拱俟心亦虔。山云屡触石，散去如飞烟。惭衷迫秋阳，汗流颈徒延。趑趄念亡状，归马不敢鞭。云台欲旬浃，蹇兆方解悬。皇慈喜嘉霔，报贶礼弗偏。谓乃百神功，共相成丰年。遣昨致祠吏，奔趋各如前。我载谒水府，意惑口莫言。黄屋四海心，责已汤未贤。抑畏动黎庶，精诚格高圆。正恐三日雨，帝敕下九天。神令享丰报，然乎其不然。贪功认有者，鄙贱人所怜。神聪冠四渎，宜弗蹈尔愆。益思赞元化，后效图所先。小臣此将命，芒刺终未捐。
丁巳年七月二十一日祷雨中元水府八月六日展谢祠下皆被旨也然祷后越七日始雨神所为耶其不然也审自神出不无愆期之尤有如不然神之饕上赐也多矣为诗以问之
作者：郑刚中
朝代：宋

奉祝出阊阖，祷雨祠中元。
陈祠信已荐，拱俟心亦虔。
山云屡触石，散去如飞烟。
惭衷迫秋阳，汗流颈徒延。
趦趄念亡状，归马不敢鞭。
云台欲旬浃，蹇兆方解悬。
皇慈喜嘉霔，报贶礼弗偏。
谓乃百神功，共相成丰年。
遣昨致祠吏，奔趋各如前。
我载谒水府，意惑口莫言。
黄屋四海心，责已汤未贤。
抑畏动黎庶，精诚格髙圆。
正恐三日雨，帝勑下九天。
神令享丰报，然乎其不然。
贪功认有者，鄙贱人所怜。
神聪冠四渎，宜弗蹈尔愆。
益思赞元化，后效图所先。
小臣此将命，芒刺终未捐。
丁未四月与李叔佩还钱塘道浦江井坑岭赋此诗
作者：郑刚中
朝代：宋

扁舟绝惊涛，芒履陟修岭。
跻攀虽小劳，窈窕岂人境。
巨石开双关，有道细如绠。
其中渐宽虚，阔步随所逞。
古木垂嘉阴，一覆余里顷。
寂寂艷山花，沈沈晦龙井。
时有飞泉落，喷薄珠玉冷。
毛骨皆清凉，反顾发深省。
麋鹿闻人声，骇去山之顶。
春禽正对弄，决起不留影。
岂知道上翁，甚爱幽独景。
如何蒙鄙外，一笑不相领。
负负出前山，迟疑梦初醒。
丁未四月与李叔佩还钱塘道浦江井坑岭赋此诗
作者：郑刚中
朝代：宋

扁舟绝惊涛，芒履陟修岭。跻攀虽小劳，窈窕岂人境。巨石开双关，有道细如绠。其中渐宽虚，阔步随所逞。古木垂嘉阴，一覆馀里顷。寂寂艳山花，沈沈晦龙井。时有飞泉落，喷薄珠玉冷。毛骨皆清凉，反顾发深省。麋鹿闻人声，骇去山之顶。春禽正对弄，决起不留影。岂知道上翁，甚爱幽独景。如何蒙鄙外，一笑不相领。负负出前山，迟疑梦初醒。
丁朱四朋与了叔佩还钱塘道浦江井坑岭赋此诗
作者：郑刚中
朝代：宋

扁舟绝惊涛，芒履陟修岭。跻攀虽小劳，窈窕岂人境。巨石开双关，有道细如绠。其中渐宽虚，阔步随所逞。古木垂嘉阴，一覆馀里顷。寂寂艳出花，沈沈晦龙井。时有飞泉落，喷薄珠玉冷。毛骨皆清凉，反顾发深省。麋鹿闻人声，骇去山之顶。春禽正对弄，决起不留影。岂知道上翁，甚爱幽独景。如何蒙鄙外，一笑不相领。负负出前山，迟疑梦初醒。
三月五日圃中
作者：郑刚中
朝代：宋
体裁：七言绝句

人愁春去少花枝，我爱园林春晚时。嘉木阴阴吐新叶，好风微度绿参差。
临刈旱苗
作者：郑刚中
朝代：宋

我怀高卧心，而为贫所迫。
挽我赴尘贱，动与幽趣隔。
硗田能几何，旱穂正容摘。
岂便得收敛，半属租种客。
分争既不贤，烈日仍暴炙。
劳生可羞嘆，皆为糠籺窄。
使得二顷肥，凶年不相厄。
岂復论锱铢，驱驰在阡陌。
自当杜衡门，清坐对书册。
余粟酿醇醪，笑似双鬓白。
临刈旱苗
作者：郑刚中
朝代：宋

我怀高卧心，而为贫所迫。挽我赴尘贱，动与幽趣隔。硗田能几何，旱穗正容摘。岂便得收敛，半属租种客。分争既不贤，烈日仍暴炙。劳生可羞叹，皆为糠籺窄。使得二顷肥，凶年不相厄。岂复论锱铢，驱驰在阡陌。自当杜衡门，清坐对书册。馀粟酿醇醪，笑似双鬓白。
临刈旱苗
作者：郑刚中
朝代：宋

我怀高卧心，而为贫所迫。挽我赴尘贱，动与幽趣隔。硗田能几何，旱穗正容摘。岂便得收敛，半属租程客。分争既不贤，烈日仍暴炙。劳生可羞唷，皆为糠籺窄。使得二顷把，凶年不相厄。岂复论锱铢，驱驰在阡陌。自当杜衡门，清坐对书册。馀粟酿醇醪，笑似双鬓白。
临刈旱苗二首
作者：郑刚中
朝代：宋

黄梅雨断水如汤，百日连秋苦亢阳。所在自应知孝妇，孰云今尚有弘羊。沛然天泽因谁靳，蠢尔黎民重可伤。罪已伫闻须圣诏，中兴仰首望君王。可怪书生命分穷，频年荒歉苦天公。枯陂尽作龟纹裂，旱穗浑如雀啄空。佃客腰镰痴不割，长官受状远难通。归来笑向儿童道，定是今年饿杀侬。
临刈旱苗二首·其一
作者：郑刚中
朝代：宋
体裁：古风

黄梅雨断水如汤，百日连秋苦亢阳。所在自应知孝妇，孰云今尚有弘羊。沛然天泽因谁靳，蠢尔黎民重可伤。罪已伫闻须圣诏，中兴仰首望君王。
临刈旱苗二首·其二
作者：郑刚中
朝代：宋

可怪书生命分穷，频年荒歉苦天公。
枯陂尽作龟纹裂，旱穂浑如雀啄空。
佃客腰镰痴不割，长官受状远难通。
归来笑向儿童道，定是今年饿杀侬。
临刈旱苗二首·其二
作者：郑刚中
朝代：宋

可怪书生命分穷，频年荒歉苦天公。枯陂尽作龟纹裂，旱穗浑如雀啄空。佃客腰镰痴不割，长官受状远难通。归来笑向儿童道，定是今年饿杀侬。
久雨
作者：郑刚中
朝代：宋

山岚变浓云，地气泄冬热。急雨春风颠，十日声不绝。舍中流水入，墙外古沟咽。块然檐下雀，状若木鸡拙。我亦类禅定，痴坐万虑歇。厨兵忽相报，谓已糁藜蕨。随缘就一饱，再看柏香热。东君滋万宝，雨点无头数。穷巷一居深，编茅四檐注。风平江静流，山近云低度。州城杯斗小，没骭泥藏路。远望池塘绿，似是春生处。幽人本多睡，曲蘖仍相助。陶然醉复醒，邻鸡管朝暮。
久雨
作者：郑刚中
朝代：宋

漂泊初时尚念乡，如今意定已都忘。
小窗积雨韦编润，慢火熏笼药裹香。
正要门前蛛结网，何妨篱上蚁成行。
山前春雨非常好，出钵应须饱十方。
久雨
作者：郑刚中
朝代：宋

漂泊初时尚念乡，如今意定已都忘。小窗积雨韦编润，慢火薰笼药裹香。正要门前蛛结网，何妨篱上蚁成行。山前春雨非常好，出钵应须饱十方。
久雨
作者：郑刚中
朝代：宋
体裁：七言绝句

门前苔绿路无迹，窗下书昏云满楼。况是幽人本多睡，饮空小社一尊休。
久雨·其一
作者：郑刚中
朝代：宋

山岚变浓云，地气泄冬热。急雨春风颠，十日声不绝。舍中流水入，墙外古沟咽。块然檐下雀，状若木鸡拙。我亦类禅定，痴坐万虑歇。厨兵忽相报，谓已糁藜蕨。随缘就一饱，再看柏香热。
久雨·其一
作者：郑刚中
朝代：宋

山岚变浓云，地气洩冬热。
急雨春风颠，十日声不绝。
舍中流水入，墻外古沟咽。
块然檐下雀，状若木鸡拙。
我亦类禅定，痴坐万虑歇。
厨兵忽相报，谓已糁藜蕨。
随缘就一饱，再看柏香热。
久雨·其二
作者：郑刚中
朝代：宋

东君滋万宝，雨点无头数。穷巷一居深，编茅四檐注。风平江静流，山近云低度。州城杯斗小，没骭泥藏路。远望池塘绿，似是春生处。幽人本多睡，曲蘖仍相助。陶然醉复醒，邻鸡管朝暮。
久雨·其二
作者：郑刚中
朝代：宋

东君滋万宝，雨点无头数。
穷巷一居深，编茅四檐注。
风平江静流，山近云低度。
州城杯斗小，没骭泥藏路。
远望池塘绿，似是春生处。
幽人本多睡，曲蘖仍相助。
陶然醉復醒，邻鸡管朝暮。
义荣见示和禅月山居诗盥读数过六根洒然但余素不晓佛法今以受持孔子教中而见于穷居之所日用者和成七首
作者：郑刚中
朝代：宋

世态攲危转觉难，年来宜我面西山。高情不出窗几内，至乐亦非文字间。愿得好风常款款，不妨流水自潺潺。个中有味谁同享，俗子卑陬莫强攀。不曾贪进不曾休，俯仰人间今白头。一切有为皆妄幻，十方无碍足浮游。谁言学佛须披衲，颇笑求仙唯造楼。只有随缘是真谛，稳凭舟楫济安流。陋屋三间草盖成，四时兰菊荐芳馨。但知后圃多栽橘，何必阳山独采苓。破睡雪花茶满盌，慰怀春色酒盈瓶。与人无怨亦无德，自觉长年心自宁。官不追求盗不窥，得闲终日闭荆扉。有时斸圃趁春事，几度荷锄随月归。酒里最思陶靖节，江边时忆谢玄晖。自知此外无他障，一任萧然鬓发稀。松林竹坞雨冥冥，对坐焚香一缕青。扫壁静开摩诘象，研朱闲点太玄经。愚痴我岂能无漏，警悟人皆诮不灵。允愿凉风吹酗毒，要令举世得醒醒。瓜满前畴菜满畦，赤松屋北寺居西。不村不郭常安稳，非律非禅自整齐。静见游鱼潭底乐，任从幽鸟叶间啼。此心得趣知谁解，一月寒光印碧溪。经史何须万卷开，书多方朔反诙谐。能言正恐迷难出，绝学方知进有阶。角逐英雄都扫地，留传功业谩磨崖。若无反照观心术，永堕诸尘万事乖。
义荣见示和禅月山居诗盥读数过六根洒然但余素不晓佛法今以受持孔子教中而见于穷居之所日用者和成七首·其一
作者：郑刚中
朝代：宋

世态攲危转觉难，年来宜我面西山。高情不出窗几内，至乐亦非文字间。愿得好风常款款，不妨流水自潺潺。个中有味谁同享，俗子卑陬莫强攀。
义荣见示和禅月山居诗盥读数过六根洒然但余素不晓佛法今以受持孔子教中而见于穷居之所日用者和成七首·其一
作者：郑刚中
朝代：宋

世态欹危转觉难，年来宜我面西山。
高情不出窗几内，至乐亦非文字间。
愿得好风常款款，不妨流水自潺潺。
箇中有味谁同享，俗子卑陬莫强攀。
义荣见示和禅月山居诗盥读数过六根洒然但余素不晓佛法今以受持孔子教中而见于穷居之所日用者和成七首·其七
作者：郑刚中
朝代：宋
体裁：七言律诗

经史何须万卷开，书多方朔反诙谐。能言正恐迷难出，绝学方知进有阶。角逐英雄都扫地，留传功业谩磨崖。若无反照观心术，永堕诸尘万事乖。
义荣见示和禅月山居诗盥读数过六根洒然但余素不晓佛法今以受持孔子教中而见于穷居之所日用者和成七首·其三
作者：郑刚中
朝代：宋

陋屋三间草盖成，四时兰菊荐芳馨。但知后圃多栽橘，何必阳山独采苓。破睡雪花茶满盌，慰怀春色酒盈瓶。与人无怨亦无德，自觉长年心自宁。
义荣见示和禅月山居诗盥读数过六根洒然但余素不晓佛法今以受持孔子教中而见于穷居之所日用者和成七首·其三
作者：郑刚中
朝代：宋
体裁：七言律诗

陋屋三间草盖成，四时兰菊荐芳馨。但知后圃多栽橘，何必阳山独采苓。破睡雪花茶满碗，慰怀春色酒盈瓶。与人无怨亦无德，自觉长年心自宁。
义荣见示和禅月山居诗盥读数过六根洒然但余素不晓佛法今以受持孔子教中而见于穷居之所日用者和成七首·其二
作者：郑刚中
朝代：宋

不曾贪进不曾休，俯仰人间今白头。一切有为皆妄幻，十方无碍足浮游。谁言学佛须披衲，颇笑求仙唯造楼。只有随缘是真谛，稳凭舟楫济安流。
义荣见示和禅月山居诗盥读数过六根洒然但余素不晓佛法今以受持孔子教中而见于穷居之所日用者和成七首·其二
作者：郑刚中
朝代：宋

不曾贪进不曾休，俯仰人间今白头。
一切有为皆妄幻，十方无碍足浮游。
谁言学佛须披衲，颇笑求仙唯造楼。
只有随缘是真谛，穏凭舟楫济安流。
义荣见示和禅月山居诗盥读数过六根洒然但余素不晓佛法今以受持孔子教中而见于穷居之所日用者和成七首·其五
作者：郑刚中
朝代：宋
体裁：七言律诗

松林竹坞雨冥冥，对坐焚香一缕青。扫壁静开摩诘象，研朱闲点太玄经。愚痴我岂能无漏，警悟人皆诮不灵。允愿凉风吹酗毒，要令举世得醒醒。
义荣见示和禅月山居诗盥读数过六根洒然但余素不晓佛法今以受持孔子教中而见于穷居之所日用者和成七首·其六
作者：郑刚中
朝代：宋

瓜满前畴菜满畦，赤松屋北寺居西。
不村不郭常安穏，非律非禅自整齐。
静见游鱼潭底乐，任从幽鸟叶间啼。
此心得趣知谁解，一月寒光印碧溪。
义荣见示和禅月山居诗盥读数过六根洒然但余素不晓佛法今以受持孔子教中而见于穷居之所日用者和成七首·其四
作者：郑刚中
朝代：宋

官不追求盗不窥，得闲终日闭荆扉。
有时斸圃趁春事，几度荷锄随月归。
酒裏最思陶靖节，江边时忆谢玄晖。
自知此外无他障，一任萧然鬓髮稀。
义荣见示禅月山居诗盥读数过六根洒然但余素
作者：郑刚中
朝代：宋

世态欹危转觉难，年来宜我面西山。
高情不出窗几内，至乐亦非文字间。
愿得好风常款款，不妨流水自潺潺。
个中有味谁同享，俗子卑陬莫强攀。
义荣见示禅月山居诗盥读数过六根洒然但余素
作者：郑刚中
朝代：宋

官不追求盗不窥，得闲终日闭荆扉。有时斸圃趁春事，几度荷锄随月归。酒里最思陶靖节，江边时忆谢玄晖。自知此外无他障，一任萧然鬓发稀。
义荣见示禅月山居诗盥读数过六根洒然但余素
作者：郑刚中
朝代：宋

瓜满前畴菜满畦，赤松屋北寺居西。不村不郭常安稳，非律非禅自整齐。静见游鱼潭底乐，任从幽鸟叶间啼。此心得趣知谁解，一月寒光印碧溪。
义荣见示禅月山居诗盥读数过六根洒然但余素
作者：郑刚中
朝代：宋

经史何须万卷开，书多言朔反诙谐。能言正恐迷难出，绝学方知进有阶。角逐英雄都扫地，留传功业谩磨崖。若无反照观心术，永堕诸尘万事乖。
乍晴
作者：郑刚中
朝代：宋

几日春山雨作霖，晓风端为破重阴。登楼物色浑如画，倚槛情怀未易吟。万里斜阳鸟飞去，四围烟树客愁深。个中定有超然法，趺会端须仔细寻。
乍晴
作者：郑刚中
朝代：宋

几日春山雨作霖，晓风端为破重阴。登楼物色浑如画，倚槛情怀未易吟。万里斜阳鸟飞去，四围烟树客愁深。个中定有超然法，趺坐端须仔细寻。
乍晴
作者：郑刚中
朝代：宋

几日春山雨作霖，晓风端为破重阴。
登楼物色浑如画，倚槛情怀未易吟。
万里斜阳鸟飞去，四围烟树客愁深。
箇中定有超然法，趺坐端须仔细寻。
九六编成考左氏所载卦象以近世占法合之得一绝
作者：郑刚中
朝代：宋
体裁：七言绝句

静坐义规三易古，焚香蓍布六爻灵。反身修德前贤意，莫把穷通叩杳冥。
九六编成考左氏载卦象以世占法合之得一绝
作者：郑刚中
朝代：宋

静坐义规三易古，焚香著布六爻灵。反身修德前贤意，莫把穷通叩杳冥。
九日
作者：郑刚中
朝代：宋

倦客飘零若转蓬，一尊深念菊花丛。马蹄踏处黄尘起，费习天涯浇帽风。
九日
作者：郑刚中
朝代：宋
体裁：七言绝句

倦客飘零若转蓬，一尊深念菊花丛。马蹄踏处黄尘起，费尽天涯落帽风。
九月二十二日侍祠明堂口占
作者：郑刚中
朝代：宋
体裁：七言律诗

明廷百辟奉君王，祀事严称肃建章。天拱星辰陪日表，风回灯烛避龙光。侍祠官拜闻鸣玉，导驾班回散宝香。宣室受釐谁入对，为时陈论莫荒唐。
书室中焚法煮降真香
作者：郑刚中
朝代：宋
体裁：七言绝句

村落萦盘草半遮，到门犹未识人家。终朝静坐无相过，慢火熏香到日斜。
书斋夏日
作者：郑刚中
朝代：宋

五月困暑湿，众谓如蒸炊。
惟我坐幽堂，心志适所怡。
开窗面西山，野水平清池。
菱荷间蒲苇，秀色相因依。
幽禽荫嘉木，水鸟时翻飞。
文书任讨探，风静香如丝。
此殆有至乐，难今俗子知。
书斋夏日
作者：郑刚中
朝代：宋
体裁：古风

五月困暑湿，众谓如蒸炊。惟我坐幽堂，心志适所怡。开窗面西山，野水平清池。菱荷间蒲苇，秀色相因依。幽禽荫嘉木，水鸟时翻飞。文书任讨探，风静香如丝。此殆有至乐，难令俗子知。
予嗜茶而封州难得有一种如下等修仁殊苦涩而
作者：郑刚中
朝代：宋

一瓢方此寄天涯，用巧居贫拙有加。晚食正为颜斶饭，空肠却嗜玉川茶。长髯乱磨轻於土，短尾浓煎不见花。撑主可堪书卷少，空教癯瘁发生华。
予嗜茶而封州难得有一种如下等修仁殊苦涩而日进两杯
作者：郑刚中
朝代：宋

一瓢方此寄天涯，用巧居贫拙有加。晚食正为颜斶饭，空肠却嗜玉川茶。长髯乱磨轻于土，短尾浓煎不见花。撑拄可堪书卷少，空教癯瘁发生华。
予嗜茶而封州难得有一种如下等修仁殊苦涩而日进两杯
作者：郑刚中
朝代：宋

一瓢方此寄天涯，用巧居贫拙有加。
晚食正为颜斶饭，空肠却嗜玉川茶。
长髯乱磨轻于土，短尾浓煎不见花。
撑拄可堪书卷少，空教癯瘁髮生华。
二月二十一日枕上闻莺时霖雨之后
作者：郑刚中
朝代：宋
体裁：七言绝句

山前急雨促春耕，废我徜徉小圃行。今日定知晴有意，咤然林际一声莺。
二月十七日马上
作者：郑刚中
朝代：宋
体裁：七言绝句

愁多发白惟知老，病起花飞不见春。我得此生真偶尔，休贪画饼作痴人。
二月十七日马上
作者：郑刚中
朝代：宋

愁多髮白惟知老，病起花飞不见春。
我得此生真偶尔，休贪画饼作痴人。
二绝寄章氏女子
作者：郑刚中
朝代：宋

女子有家难恋汝，外甥似舅岂忘渠。春风万里空相忆，但愿平安数寄书。益昌春晚百花开，骨肉今朝对酒杯。共说相思悲复喜，就中怜汝不同来。
二绝寄章氏女子·其一
作者：郑刚中
朝代：宋
体裁：七言绝句

女子有家难恋汝，外甥似舅岂忘渠。春风万里空相忆，但愿平安数寄书。
二绝寄章氏女子·其二
作者：郑刚中
朝代：宋

益昌春晚百花开，骨肉今朝对酒杯。共说相思悲复喜，就中怜汝不同来。
二绝寄章氏女子·其二
作者：郑刚中
朝代：宋

益昌春晚百花开，骨肉今朝对酒杯。
共说相思悲復喜，就中怜汝不同来。
五更醉卧
作者：郑刚中
朝代：宋

独坐前轩引破觥，满床书卷任纵横。明蟾自可当灯烛，修竹便为佳友生。眩眼添花知轻醉，小窗攲枕梦春耕。日高推被还思起，听得厨头有菜羹。
五更醉卧
作者：郑刚中
朝代：宋

独坐前轩引破觥，满床书卷任纵横。明蟾自可当灯烛，修竹便为佳友生。眩眼添花知轻醉，小窗欹枕梦春耕。日高推被还思起，听得厨头有菜羹。
五更霜寒拥被不寐
作者：郑刚中
朝代：宋
体裁：七言绝句

酒凭孤枕聊成寐，寒入霜钟更觉清。户外只知居士睡，那知寂默念平生。
仙人山寨至日
作者：郑刚中
朝代：宋

戍兵列栅半空苍，俯瞰嘉陵万仞江。山下不知传鼓角，天边时见引旌幢。岁寒木落鸟穿屋，昼静帘垂云绕窗。教罢诸营无一事，锦腰催拍照金釭。
仙人山寨至日
作者：郑刚中
朝代：宋

戍兵列栅半空苍，俯瞰嘉陵万仞江。
山下不知传鼓角，天邉时见引旌幢。
岁寒木落鸟穿屋，昼静帘垂云遶窗。
教罢诸营无一事，锦腰催拍照金釭。
代上傅帅十二月二十三日生辰
作者：郑刚中
朝代：宋

牙地霜月红，稚耋拥晴书。百拜黄堂前，共上太守寿。皆谓去年时，黠虏已深寇。一炮惊江南，衢婺几失守。傍徨千里心，竄逸欲相蹂。公以活人手，衔金力营救。信赏激忠勇，厚礼罗杰秀。坐回虏马头，遁去如惊兽。邦人未遑息，鼠辈复狂嗾。郡兵无奇画，辙乱失领袖。闭关守孤城，惴栗鹿在囿。我公登高墉，威德即下覆。仰见吾父者，欢舞悉解胄。一犂春雨耕，乐业遂如旧。生成荷终始，铭刻念前后。公之所常活，庸可亿万究。吾闻天地间，祸福靡虚授。阴功满东吴，冥报岂空缪。当能寿我公，炯炯如列宿。下吏闻此言，喜跃倒冠绶。中兴须钜人，理亦天所佑，矧复有厚德，福禄宜愈茂。自恨如漂萍，孤迹太冗陋。邑佐虽贱役，不许久奔走。行将罢摘尾，违远去左右。敛板集公门，依依已延脰。
代上傅帅十二月二十三日生辰
作者：郑刚中
朝代：宋

牙城霜月红，稚耋拥晴昼。
百拜黄堂前，共上太守寿。
皆谓去年时，黠虏已深寇。
一炮惊江南，衢婺几失守。
彷徨千里心，窜逸欲相蹂。
公以活人手，衔金力营救。
信赏激忠勇，厚礼罗杰秀。
坐回虏马头，遁去如惊兽。
邦人未遑息，鼠辈復狂嗾。
郡兵无奇画，辙乱失领袖。
闭关守孤城，惴栗鹿在囿。
我公登高墉，威德即下覆。
仰见吾父者，欢舞悉解胄。
一犂春雨耕，乐业遂如旧。
生成荷终始，铭刻念前后。
公之所常活，庸可亿万究。
吾闻天地间，祸福靡虚授。
阴功满东吴，冥报岂容缪。
当能寿我公，炯炯如列宿。
下吏闻此言，喜跃倒冠绶。
中兴须鉅人，理亦天所佑。
矧復有厚德，福禄宜愈茂。
自恨如漂萍，孤迹太冗陋。
邑佐虽贱役，不许久奔走。
行将罢摘尾，违远去左右。
敛板集公门，依依已延脰。
代上傅帅十二月二十三日生辰
作者：郑刚中
朝代：宋

牙城霜月红，稚耋拥晴昼。百拜黄堂前，共上太守寿。皆谓去年时，黠虏已深寇。一炮惊江南，衢婺几失守。徬徨千里心，窜逸欲相蹂。公以活人手，衔金力营救。信赏激忠勇，厚礼罗杰秀。坐回虏马头，遁去如惊兽。邦人未遑息，鼠辈复狂嗾。郡兵无奇画，辙乱失领袖。闭关守孤城，惴慄鹿在囿。我公登高墉，威德即下覆。仰见吾父者，欢舞悉解胄。一犁春雨耕，乐业遂如旧。生成荷终始，铭刻念前后。公之所常活，庸可亿万究。吾闻天地间，祸福靡虚授。阴功满东吴，冥报岂容缪。当能寿我公，炯炯如列宿。下吏闻此言，喜跃倒冠绶。中兴须钜人，理亦天所祐。矧复有厚德，福禄宜愈茂。自恨如漂萍，孤迹太冗陋。邑佐虽贱役，不许久奔走。行将罢摘尾，违远去左右。敛板集公门，依依已延脰。
代答
作者：郑刚中
朝代：宋

塞污鉏蔓致蕃昌，草木怀君岂易忘。
出为苍生施此手，他时宁使故园荒。
代答
作者：郑刚中
朝代：宋

塞污锄蔓致蕃昌，草木怀君岂易忘。出为苍生施此手，他时宁使故园荒。
代答
作者：郑刚中
朝代：宋
体裁：古风

高才沐新诗，笔力回万牛。讽我挽河汉，溥将膏泽流。吾闻天甚仁，爱民颁九畴。人间失彝叙，乃有偏毗忧。列星但随旋，一气同浮游。讵敢弄天柄，私恩回旱头。胡不自修德，和气浃九州。奚烦雕肾肠，诗章远相求。君其谕乡邻，此外无良谋。尚几驻车骈，俯为观有秋。
休牧轩
作者：郑刚中
朝代：宋
体裁：七言绝句

自是牛图不早传，向来牛鼻不须穿。轩间缩手见真意，始悟控持非自然。
休牧轩
作者：郑刚中
朝代：宋

自是牛图不早传，向来牛鼻不须穿。
轩间缩手风真意，始悟控持非自然。
修修窗前芦
作者：郑刚中
朝代：宋
体裁：古风

修修窗前芦，孤瘦倚青玉。心虚知夜凉，风叶乱相触。使我入幽梦，如在江湖宿。方兹困炎曦，爱尔眼中绿。奈何柔脆姿，行犯秋气肃。霏霏霜露中，菱荷等摧覆。大抵无劲节，不及岁寒竹。
假山
作者：郑刚中
朝代：宋
体裁：七言绝句

真山固自玉簪碧，秋意亦到假山中。峰润雨因窗罅入，洞寒云与小炉通。
偶书
作者：郑刚中
朝代：宋

何时见池舘，一二佳友生。
酣饮入深夜，竹间灯火明。
偶书
作者：郑刚中
朝代：宋

何时见池馆，一二佳友生。酣饮入深夜，竹间灯火明。
偶书
作者：郑刚中
朝代：宋
体裁：古风

冬温霜气薄，日暮岚烟重。萧然一区宅，半与主人共。门前行迹稀，病足免迎送。观书忽倦懒，酒力亦微动。寒灯吐孤花，布被寻幽梦。
偶书
作者：郑刚中
朝代：宋
体裁：七言律诗

午庭吏散日侵阶，坐向春阳亦乐哉。看蝶得香穿竹去，等莺求友过花来。三年客梦随天远，万里家书对酒开。虽有是非荣辱债，其如方寸只如灰。
偶书
作者：郑刚中
朝代：宋

帝恩容贷比天宽，天见孤臣涕泪潸。数日得看书半卷，一身犹占屋三间。团团便是故乡月，叠叠只如东越山。第引沧浪澡心骨，尧云终自不违颜。
偶书
作者：郑刚中
朝代：宋

帝恩容贷比天宽，天见孤臣涕泪潸。
数日得看书半卷，一身犹占屋三间。
团团便是故乡月，迭迭只如东越山。
第引沧浪澡心骨，尧云终自不违颜。
偶书
作者：郑刚中
朝代：宋

望春楼上倚阑时，祗此霜天也自奇。远水平山浑似画，新寒爱日稳催诗。不知木叶藏村舍，忽有鸡声过短篱。闲却主人朝省步，经年端坐看清晖。
偶书
作者：郑刚中
朝代：宋

望春楼上倚阑时，祗此霜天也自奇。
远水平山浑似画，新寒爱日穏催诗。
不知木叶藏村舍，忽有鷄声过短篱。
闲却主人朝省步，经年端坐看清晖。
偶书
作者：郑刚中
朝代：宋

未抱床头酒瓮乾，莫来楼上倚阑干。
浓云垂地卷不起，细草连天都是寒。
偶书
作者：郑刚中
朝代：宋

未抱床头酒瓮乾，莫来楼上倚阑干。浓云垂地捲不起，细草连天都是寒。
偶书
作者：郑刚中
朝代：宋

未抱床头酒瓮干，莫来楼上倚阑干。
浓云垂地捲不起，细草连天都是寒。
偶书
作者：郑刚中
朝代：宋

痴风连日塞云低，庭榭清寒小雨飞。叶底孤花无柰瘦，墙边新笋不妨肥。将迎宾客几成债，拨遣文书似解围。孤负佳时几尊酒，故园松菊望人归。
偶书
作者：郑刚中
朝代：宋

痴风连日塞云低，庭榭清寒小雨飞。
叶底孤花无柰瘦，墻边新笋不妨肥。
将迎宾客几成债，拨遣文书似解围。
孤负佳时几尊酒，故园松菊望人归。
偶书
作者：郑刚中
朝代：宋

芭蕉嫩绿小开叶，茉莉香幽疏着花。
虽设柴门多避客，如今端的似僧家。
偶书
作者：郑刚中
朝代：宋

芭蕉嫩绿小开叶，茉莉香幽疏著花。虽设柴门多避客，如今端的似僧家。
偶书
作者：郑刚中
朝代：宋

身名蹭蹬元无况，杯酒流行强自宽。夜半穷阎闭梅雨，昏昏灯火泪中看。
偶书
作者：郑刚中
朝代：宋
体裁：七言绝句

身名蹭蹬原无况，杯酒流行强自宽。夜半穷阎闭梅雨，昏昏灯火泪中看。
偶成
作者：郑刚中
朝代：宋
体裁：七言绝句

乱寻花木傍山栽，虽有柴门未必开。过眼利名休挽我，年来心地已如灰。
偶成
作者：郑刚中
朝代：宋

乱寻花木傍山栽，虽有此门未必开。
过眼利名休挽我，年来心地已如灰。
偶题
作者：郑刚中
朝代：宋

轩前有修竹，穿纸入窗棂。清风动摇之，壁间影纵横。轩后有修竹，山花依以生。幽芳吐孤艳，不与翠色争。愚翁坐其间，万虑蠢不萌。不识动与静，但觉怀抱清。千古愧张籍，眼明心已盲。
偶题
作者：郑刚中
朝代：宋

轩前有修竹，穿纸入窗棂。清风动摇之，壁间影纵横。轩后有修竹，山花依以生。幽芳吐孤艳，不与翠色争。愚翁坐其间，万虑蠢不萌。不识动与静，但觉怀抱清。千古愧张藉，眼明心已盲。
偶题
作者：郑刚中
朝代：宋

轩前有修竹，穿纸入窗櫺。
清风动摇之，壁间影纵横。
轩后有修竹，山花依以生。
幽芳吐孤艷，不与翠色争。
愚翁坐其间，万虑蠢不萌。
不识动与静，但觉怀抱清。
千古愧张籍，眼明心已盲。
偶题窗间
作者：郑刚中
朝代：宋
体裁：七言绝句

一骑山行岂是侯，霸陵要自莫呵休。蒙恩君欲知轻重，曾督坤维六十州。
傅推官劝农七绝句拟和其五·出郭
作者：郑刚中
朝代：宋

偶因官事出郊垧，更向春时得好晴。
山鸟自应知客意，不须相背苦飞鸣。
傅推官劝农七绝句拟和其五·劝农回
作者：郑刚中
朝代：宋

五马萧萧不醉归，祗人阡陌卷旌旗。今朝故为劝农出，未与诸君泛酒池。
傅推官劝农七绝句拟和其五·山家
作者：郑刚中
朝代：宋

蓬蒿深处有人家，户外蛛丝纲露华。数树芭焦乾未得，长官亲自见生涯。
傅推官劝农七绝句拟和其五·山家
作者：郑刚中
朝代：宋

蓬蒿深处有人家，户外蛛丝网露华。
数树芭蕉干未得，长官亲自见生涯。
傅推官劝农七绝句拟和其五·登岭
作者：郑刚中
朝代：宋

一怀天边两角云，岭头都见岭南春。莫怀小鲁东山意，祗是早来平地人。
傅经干以所业一编出示戏赠一绝
作者：郑刚中
朝代：宋

万里一身同影到，自余无物与偕来。
箧中骤富人休怪，新得明珠十一枚。
傅经干以所业一编出示戏赠一绝
作者：郑刚中
朝代：宋

万里一身同影到，自馀无物与偕来。箧中骤富人休怪，新得明不十一枚。
傅经干以所业一编出示戏赠一绝
作者：郑刚中
朝代：宋

万里一身同影到，自馀无物与偕来。箧中骤富人休怪，新得明珠十一枚。
僮方捣茶知予昼寝辍捣以待呼而戒之
作者：郑刚中
朝代：宋

顽童来听老夫言，困至如今我欲眠。汝但闭门推客去，破茶不碍梦魂圆。
僮方捣茶知予昼寝辍捣以待呼而戒之
作者：郑刚中
朝代：宋

顽童来听老夫言，困至如今我欲眠。
汝但闭门推客去，破茶不碍梦魂圎。
元信昨日惠八桂酒两尊今日惠莲数头实圆而大
作者：郑刚中
朝代：宋

盆池初泛小青钱，俄有盈盈淡伫仙。香老不随明玉堕，子肥争露宝珠圆。乍披绀色神都爽，欲擘柔房意尚怜。检點朋尊亦新贶，心在无报且陶然。
元信昨日惠八桂酒两尊今日惠莲数头实圆而大云盆池中白莲子也
作者：郑刚中
朝代：宋

盆池初泛小青钱，俄有盈盈淡伫仙。香老不随明玉堕，子肥争露宝珠圆。乍披绀色神都爽，欲擘柔房意尚怜。检点朋尊亦新贶，心知无报且陶然。
元信昨日惠八桂酒两尊今日惠莲数头实圎而大云盆池中白莲子也
作者：郑刚中
朝代：宋

盆池初泛小青钱，俄有盈盈淡伫仙。
香老不随明玉堕，子肥争露宝珠圎。
乍披绀色神都爽，欲擘柔房意尚怜。
检点朋尊亦新贶，心知无报且陶然。
元信自浔州遣朋尊以明彻冰壶名酒作二十八言谢之
作者：郑刚中
朝代：宋

是翁明彻一尘无，养就江心秋月孤。
自旧相从杯酒裏，岂惟今日见冰壶。
元信自浔州遣朋尊以明彻冰壶名酒作二十八言谢之
作者：郑刚中
朝代：宋

是翁明彻一尘无，养就江心秋月孤。自旧相从杯酒里，岂惟今日见冰壶。
元夜二绝
作者：郑刚中
朝代：宋

春风灯火倾城醉，明月花枝满地寒。不是陇头新麦绿，田夫未肯远来看。门前又结綵为山，千骑从容鼓吹间。孰谓柴扉连竹坞，一灯和月夜深关。
元夜二绝·其二
作者：郑刚中
朝代：宋
体裁：七言绝句

门前又结綵为山，千骑从容鼓吹间。孰谓柴扉连竹坞，一灯和月夜深关。
元旦二首
作者：郑刚中
朝代：宋

傍城山曲处，草径一居幽。元夕孤灯里，残香静夜头。久晴无苦冷，独坐祗清愁。也拟寻诗句，吟哦醉却休。正月烧灯夜，封川转觉幽。十分凭月色，数点照城头。俗习那知陋，安陵谅不愁。家家松火畔，舂米未曾休。
元旦二首·其一
作者：郑刚中
朝代：宋

傍城山曲处，草径一居幽。
元夕孤灯裏，残香静夜头。
久晴无苦冷，独坐祗清愁。
也拟寻诗句，吟哦醉却休。
元旦二首·其一
作者：郑刚中
朝代：宋
体裁：五言律诗

傍城山曲处，草径一居幽。元夕孤灯里，残香静夜头。久晴无苦冷，独坐祗清愁。也拟寻诗句，吟哦醉却休。
元旦二首·其二
作者：郑刚中
朝代：宋
体裁：五言律诗

正月烧灯夜，封川转觉幽。十分凭月色，数点照城头。俗习那知陋，安陵谅不愁。家家松火畔，舂米未曾休。
先君守官醴陵日予尝随先生读书岳麓山法华台上时年一十五今兹再来四十有七年矣置榻设几之处历历可寻感而赋
作者：郑刚中
朝代：宋

愚翁髫髦昔垂耳，曾向华台借窗几。小冠短褐随先生，风雨孤灯读经史。气粗胆大眼无人，拔擢犀象角连齿。那知物外有沆瀣，但欲书中觅青紫。尝持杯酒望高城，吊彼洛阳年少子。棘闱裹饭三十年，百炼自知俱绕指。后来脚蹈官职场，恩重如山报无几。今兹疏发蓬霜颠，踪迹旧游真愧耻。一松一石如雅故，应笑愚翁今乃尔。愚翁明日便南去，岁月曷其重致此。凭栏之恨在无言，珍重湘西山与水。
先君守官醴陵日予尝随先生读书岳麓山法华台上时年一十五今兹再来四十有七年矣置榻设几之处历历可寻感而赋
作者：郑刚中
朝代：宋

愚翁髫髦昔垂耳，曾向华台借窗几。
小冠短褐随先生，风雨孤灯读经史。
气粗胆大眼无人，拔擢犀象角连齿。
那知物外有沆瀣，但欲书中觅青紫。
尝持杯酒望髙城，弔彼洛阳年少子。
棘闱裹饭三十年，百炼自知俱绕指。
后来脚蹈官职场，恩重如山报无几。
今兹疏髪蓬霜颠，踪迹旧游真愧耻。
一松一石如雅故，应笑愚翁今乃尔。
愚翁明日便南去，岁月曷其重致此。
凭栏之恨在无言，珍重湘西山与水。
入信州
作者：郑刚中
朝代：宋

邮亭方此越三衢，已是江南十里逾。幽谷日来禽对语，平沙霜重雁相呼。溪旁障水横鱼网，竹下开门出酒壶。物态人情随处好，不烦客子叹羁孤。
入信州
作者：郑刚中
朝代：宋

邮亭方此越三衢，已是江南十里逾。
幽谷日来禽对语，平沙霜重雁相呼。
溪旁障水横鱼网，竹下开门出酒壶。
物态人情随处好，不烦客子嘆羁孤。
入信州
作者：郑刚中
朝代：宋

邮亭方此越在衢，已是江南十里逾。
幽谷日来禽对语，平沙霜重雁相呼。
溪旁障水横鱼纲，竹下开门出酒壶。
物态人情随处好，不烦客子叹羁孤。
八月初一夜闻雨
作者：郑刚中
朝代：宋

过山秋雨响临池，深夜书斋枕独攲。正似篷船倚江浦，梦回牢落听潮时。
八月初一夜闻雨
作者：郑刚中
朝代：宋

过山秋雨响临池，深夜书斋枕独欹。
正似篷船倚江浦，梦回牢落听潮时。
八月初一夜闻雨
作者：郑刚中
朝代：宋

过山秋雨响临池，深夜书斋枕独欹。正似蓬船倚江浦，梦回牢落听潮时。
八月初四日谢雨采石中元祠
作者：郑刚中
朝代：宋
体裁：七言绝句

山柳叶疏容夜月，古松枝劲起秋风。定知明日便回首，百里牛矶烟雾中。
八月来大浊暑小屋真甑釡土人谓自是以往虽穷冬亦然既而十二日得秋分之气窗牖凉生与东南无异固知造物之妙人岂能尽识之赋此四韵
作者：郑刚中
朝代：宋
体裁：古风

万物由造化，谁通天地心。柴门闭浊暑，汗雨如滂淫。便谓岭外热，四序常相寻。露气润清晓，方知秋意深。
八月间对月独酌
作者：郑刚中
朝代：宋

月到空庭色界虚，酒壶安顿向冰壶。须臾万瓦清露湿，仿佛一轮丹桂孤。独酌人成狂态度，闲身惟有醉工夫。醉中孰与参禅趣，此妙须知禅所无。
八月间对月独酌
作者：郑刚中
朝代：宋
体裁：七言律诗

月到空庭色界虚，酒壶安顿向冰壶。须臾万瓦清露湿，髣髴一轮丹桂孤。独酌难成狂态度，闲身惟有醉工夫。醉中孰与参禅趣，此妙须知禅所无。
六月初八义荣司谏自福庆山见过奉陪游西岩以新茶享石佛抵暮出山明日成古诗一章为谢云
作者：郑刚中
朝代：宋

穷巷绝舆马，衡门翳蒿莱。烦公赤墀步，踏我幽径苔。念旧昔云有，此道今微哉。俗薄风义重，稍压万古回。衣冠冒暑至，笑语带凉来。愧无一尊酒，临风相对开。乃得陪杖履，崎岖访岩隈。野寺生网虫，长廊阒颠摧。晬容守孤殿，坐对寒炉灰。公独屑琼草，芬馨荐中怀。但念石佛古，岂顾多尘埃。妙语入幽隐，高情肆徘徊。良觌若易夺，半规忽西颓。溪分隔流水，归途恨难偕。独立久瞻望，烟林绿洄洄。
六月初八义荣司谏自福庆山见过奉陪游西岩以新茶享石佛抵暮出山明日成古诗一章为谢云
作者：郑刚中
朝代：宋

穷巷绝舆马，衡门翳蒿莱。
烦公赤墀步，踏我幽径苔。
念旧昔云有，此道今微哉。
俗薄风义重，稍压万古回。
衣冠冒暑至，笑语带凉来。
愧无一尊酒，临风相对开。
乃得陪杖履，崎岖访岩隈。
野寺生网虫，长廊阒颠摧。
晬容守孤殿，坐对寒炉灰。
公独屑琼草，芬馨荐中怀。
但念石佛古，岂顾多尘埃。
妙语入幽隐，髙情肆徘徊。
良觌若易夺，半规忽西颓。
溪分隔流水，归途恨难偕。
独立久瞻望，烟林绿洄洄。
再和
作者：郑刚中
朝代：宋
体裁：七言律诗

我虽岩谷岂其卿，多垒于郊亦可惊。徒有丹心思报国，无因缓颊得论兵。跳梁狐怪今方逞，奋角狼星久未平。盍亦付之公子绣，慨然持斧为澄清。
再和
作者：郑刚中
朝代：宋

我虽岩谷岂其卿，多壘于郊亦可惊。
徒有丹心思报国，无因缓颊得论兵。
跳梁狐怪今方逞，奋角狼星久未平。
盍亦付之公子绣，慨然持斧为澄清。
再和
作者：郑刚中
朝代：宋

我赋蜡梅什，吁嗟何独梅。天衢谁谓高，富贵容奸回。世路可怜窄，岩穴定奇瑰。刘蕡策如虹，李合方为魁。汉帝称盛礼，太史不得陪。楚亦多大夫，灵均葬江隈。天马絷四足，悲鸣谩徘徊。楩楠遇拙匠，血指成弃材。高冈凤呜姿，灶下随烟埃。泛观无不尔，可叹化为灰。我欲劝处子，无庸画红腮。我欲劝朝士，无庸巧相媒。时来鸡犬仙，势去金石摧。置器戒如斗，酌酒当如淮。陶陶醉乡中，壮心休自颓。小视造物者，令与儿辈偕。浩气塞天地，容易毋悲哀。
再和
作者：郑刚中
朝代：宋

我赋蜡梅什，吁嗟何独梅。
天衢谁谓髙，富贵容姦回。
世路可怜窄，岩穴定奇瑰。
刘蕡策如虹，李合方为魁。
汉帝称盛礼，太史不得陪。
楚亦多大夫，灵均葬江隈。
天马絷四足，悲鸣谩徘徊。
楩楠遇拙匠，血指成弃材。
髙冈鳯呜姿，竈下随烟埃。
泛观无不尔，可嘆化为灰。
我欲劝处子，无庸画红腮。
我欲劝朝士，无庸巧相媒。
时来鸡犬仙，势去金石摧。
置器戒如斗，酌酒当如淮。
陶陶醉乡中，壮心休自颓。
小视造物者，令与儿辈偕。
浩气塞天地，容易毋悲哀。
再和
作者：郑刚中
朝代：宋
体裁：五言律诗

曩会今千日，光阴趁水流。楚囚聊寓目，古佛不抬头。鸟避人声杂，云藏洞穴幽。一舟横晚渡，回首兴悠悠。
再用青字韵
作者：郑刚中
朝代：宋

黄旗分破柳梢青，旗尾穿林鸟不惊。
感极老人翻欲泣，赦余污吏始偷生。
帐闲缥缈传新曲，酒賎蹒跚醉老兵。
与子相从亦云乐，袖鞭吟看远山明。
再用青字韵
作者：郑刚中
朝代：宋

黄旗分破柳梢青，旗尾穿林鸟不惊。感极老人翻欲泣，赦馀污吏始偷生。帐闲缥缈传新曲，酒贱蹒跚醉老兵。与子相从亦云乐，袖鞭吟看远山明。
冬大暖桃李花飞如雨已而遽寒绵裘犹薄也
作者：郑刚中
朝代：宋
体裁：七言律诗

冬令常温客不愁，日来还用理衣裘。浪开易落惊花雨，过暖成寒似麦秋。木叶摇风摧宿鸟，江烟带暝起沙鸥。何人有酒生春意，驱我新诗到笔头。
冬至春不雨元夕后一日雨作邦人甚喜
作者：郑刚中
朝代：宋

晴冬酿春温，气候如浊酒。我虽六尘清，亦若醉一斗。朝来天风云，高叶聚良久。向晚等甘露，数点断还有。迤逦万瓦鸣，飘潇近窗牖。郁陶散襟怀，秀润入花柳。出门闻笑语，蹈舞皆白叟。指予西江水，不可到南亩。十日田无秧，奈此家数口。乃知天地心，慈爱均父母。吾侪拙于言，额上但加手。人穷诗或工，肯为作诗否。
冬至春不雨元夕后一日雨作邦人甚喜
作者：郑刚中
朝代：宋

晴冬醸春温，气候如浊酒。
我虽六尘清，亦若醉一斗。
朝来天风云，髙叶聚良久。
向晚等甘露，数点断还有。
迤逦万瓦鸣，飘潇近窗牖。
鬰陶散襟怀，秀润入花柳。
出门闻笑语，蹈舞皆白叟。
指予西江水，不可到南亩。
十日田无秧，奈此家数口。
乃知天地心，慈爱均父母。
吾侪拙于言，额上但加手。
人穷诗或工，肯为作诗否。
冬至春不雨元夕后一日雨作邦人甚喜
作者：郑刚中
朝代：宋

晴科酿春温，气候如浊酒。我虽六尘清，亦若醉一斗。朝来天风云，高叶聚良久。向晚等甘露，数点断还有。迤逦万瓦鸣，飘潇近窗牖。郁陶散襟怀，秀润入花柳。出门闻笑语，蹈舞皆白叟。指予西江水，不可到南亩。十日田无秧，奈此家数口。乃知天地心，慈爱均父母。吾侪拙於言，额上但加手。人穷诗或工，肯为作诗否。
几先坐上赠友人
作者：郑刚中
朝代：宋

去岁吴江秋水平，击船聊得一班荆，相思只道心长折，此会那知眼再明。离合悲欢言不尽，东西南北恨还生。劝君勿复吝杯酌，漏箭铭盘将五更。
几先坐上赠友人
作者：郑刚中
朝代：宋

去岁吴江秋水平，系船聊得一班荆。相思只道心长折，此会那知眼再明。离合悲欢言不尽，东西南北恨还生。劝君勿复吝杯酌，漏箭铭盘将五更。
几先坐上赠友人
作者：郑刚中
朝代：宋

去岁吴江秋水平，繫船聊得一班荆。
相思只道心长折，此会那知眼再明。
离合悲欢言不尽，东西南北恨还生。
劝君勿復吝杯酌，漏箭铭盘将五更。
出峡题舟中
作者：郑刚中
朝代：宋

才疏任衙觉艰难，今日东归意已闲。勿谓一舟轻似叶，君恩端的重如山。
出峡题舟中
作者：郑刚中
朝代：宋
体裁：七言绝句

才疏任重觉艰难，今日东归意已闲。勿谓一舟轻似叶，君恩端的重如山。
出江
作者：郑刚中
朝代：宋

净练已欣平似熨，更因过雨助清深。何人孤笛穿云杪，远岸归舟入树阴。鸥鸟惯看迁客面，江山偏识老夫心。半钩小卷黄昏月，欲得新计个里寻。
出江
作者：郑刚中
朝代：宋

净练已欣平似熨，更因过雨助清深。何人孤笛穿云杪，远岸归舟入树阴。鸥鸟惯看迁客面，江山偏识老夫心。半钩小捲黄昏月，欲得新诗个里寻。
出江
作者：郑刚中
朝代：宋

凈练已欣平似熨，更因过雨助清深。
何人孤笛穿云杪，远岸归舟入树阴。
鸥鸟惯看迁客面，江山偏识老夫心。
半鈎小捲黄昏月，欲得新诗箇裏寻。
出江
作者：郑刚中
朝代：宋

四岸出前江，开帆破洪浪。何必春水船，而后始天上。一家五年别，万里远来访。自闻橹声近，延首日颙望。今朝两相即，悲喜不可状。牵衣小儿笑，叙事老妻怆。一杯藜藿羹，敢谓复同饷。地气既疏泄，山居亦清旷。米贱不愁贫，时和定无瘴。相与戴君恩，形影且依傍。惟怜囚罪身，此去几时放。欲以问白鸥，白鸥波浩荡。随缘禽在笼，观道蚁旋磨。忽此作江行，开窗得虚坐。回首城邑卑，极目天地大。千山雨后绿，瘴烟不敢涴。古木猿数枚，野渡僧一个。蕉心黄渐肥，荔子红欲破。净练铺其中，到底只容柂。烟消日乍出，四顾无所唾。随行欠王维，笔墨愿借过。收作小图画，素壁时横卧。